qundao/data-zh-poetry huggingface dataset:
罗浮杂咏四首 其一 蓬莱阁
作者：欧大任
朝代：明

夜静传真诀，飞仙暂此留。飙轮过碧水，羽盖入丹丘。鹤语千峰月，松吟万壑秋。沧桑今可待，双舄几时游。
罗浮杂咏四首 其三 王野人庐
作者：欧大任
朝代：明

鸡犬云中去，遗墟在观原。岭猿啼蕙帐，山叶积柴门。夜月穿萝到，春林入涧喧。樵苏无可问，知是野人园。
罗浮杂咏四首 其二 单道开石室
作者：欧大任
朝代：明

衣褐南来客，罗浮路不迷。初行秦甸外，肯止邺城西。餐石何须煮，编茅尚可栖。千秋蝉蜕地，谢豹为谁啼。
罗浮杂咏四首 其四 轩辕仙人试剑石
作者：欧大任
朝代：明

仙客携长剑，星文乍有无。步光开石窌，飞景骇山都。龙化何时出，虹流片影孤。越金曾敛锷，持此问风胡。
罗浮杂咏四首·蓬莱阁
作者：欧大任
朝代：明

夜静传真诀，飞仙暂此留。飙轮过碧水，羽盖入丹丘。鹤语千峰月，松吟万壑秋。沧桑今可待，双舄几时游。衣褐南来客，罗浮路不迷。初行秦甸外，肯止邺城西。餐石何须煮，编茅尚可栖。千秋蝉蜕地，谢豹为谁啼。鸡犬云中去，遗墟在观原。岭猿啼蕙帐，山叶积柴门。夜月穿萝到，春林入涧喧。樵苏无可问，知是野人园。仙客携长剑，星文乍有无。步光开石窌，飞景骇山都。龙化何时出，虹流片影孤。越金曾敛锷，持此问风胡。
署中王户部汝绪招饮
作者：欧大任
朝代：明

省署君多暇，华筵集友生。清冰沉玉椀，赤日望金茎。河朔千杯少，巴渝几曲成。最怜消渴者，滞酒在秦京。
署中王户部汝绪招饮
作者：欧大任
朝代：明
体裁：五言律诗

省署君多暇，华筵集友生。清冰沉玉碗，赤日望金茎。河朔千杯少，巴渝几曲成。最怜消渴者，滞酒在秦京。
署中答臧进士晋叔因柬余进士君房
作者：欧大任
朝代：明

鞭弭中原几代兴，少年何羡老夫能。折腰因米羞彭泽，病肺无书负茂陵。客食每思金掌露，斋居长对玉壶冰。洛阳纸为西曹贵，更向余郎乞剡藤。
署夜斋居询朱计部子得沈仪部伯英
作者：欧大任
朝代：明

闰月值暑霄，掖垣隔斋室。文箪倦忽展，道书閒自帙。客从何来亦遽集，经旬渴似文园日。羁宦宁殊内史留，端居颇养徵君疾。久淹康乐临海峤，谁为弘明供芝术。惭谢西曹小吏才，学持东省郎官笔。郎有平陵朱阿游，吴中诸沈得隐侯。以吾一日虽差长，称诗二子皆名流。此处凤城接银汉，此时虬水下铜沟。岂及潘郎吟骑省，但随许掾坐斋头。歌拍拍，情脉脉。芙蕖白，琅玕碧。何许能持慰今夕，可怜江汉思归客。
罾船渡再至浮丘田舍
作者：欧大任
朝代：明

归渡石西崦，田家候火频。犬知迎旧客，马自恋行人。斗酒秋粳熟，盘餐野簌新。何因来信宿，明月满荆榛。
美人叹
作者：欧大任
朝代：明

妾家长安陌，深闺畏人识。耻同宋家东，羞过李城北。照日爱同心，迎风思比翼。琴瑟向户弹，机杼当窗织。织成锦字正怀春，弹罢金垆待薰夕。不分朝霞洛浦中，岂随暮雨巫山侧。对镜时矜绝代容，临池自爱倾城色。倾城绝代人罕知，三五二八怜芳姿。幽兰颇诵美人赋，彤管闲吟静女诗。正当二月繁花日，已见三星在户时。匏瓜织女几回看，世无蹇脩良独难。皎皎轻烟停水际，娟娟明月出云端。纵然台上逢萧史，愿向山中待伯鸾。讵惜盛年鸳偶少，自怜中夜凤楼寒。
群盗二首
作者：欧大任
朝代：明

岭南原乐国，此日困徵求。几处茅茨在，萧萧江上秋。岛夷栖澳口，海舰蔽钦州。谁为纾长策，毋令藿食忧。海邑频遭警，东来消息非。闾阎多战垒，樵牧半戎衣。何处堪高枕，殊方独掩扉。更愁兵士犷，吴越羽书飞。
群盗二首·其一
作者：欧大任
朝代：明

岭南原乐国，此日困徵求。几处茅茨在，萧萧江上秋。岛夷栖澳口，海舰蔽钦州。谁为纾长策，毋令藿食忧。
群盗二首·其二
作者：欧大任
朝代：明

海邑频遭警，东来消息非。闾阎多战垒，樵牧半戎衣。何处堪高枕，殊方独掩扉。更愁兵士犷，吴越羽书飞。
翠岩
作者：欧大任
朝代：明

风飘鸣玉音，爽气生衣袂。上攀百尺藤，朝夕挹山翠。
翠岩在碧云村外
作者：欧大任
朝代：明

风泉鸣日夕，山翠入虚无。霁后寻芜径，云中得奥区。鹤来窥绿检，仙去长青蒲。谢客时攀叶，松门兴未孤。
胡仲一谈嘉州淩云寺之胜王叔承欣然赋诗便欲西游邀予同作四首
作者：欧大任
朝代：明

巴渝千里望峨眉，风急蒲帆片片吹。日暮嘉陈江上客，竹枝歌里蹋船儿。淩云楼阁半空悬，踯躅花深雨更然。五百比丘趍讲席，人天会里尽成仙。嘉州无数好山名，雪下岷峨春水生。曾共高僧谈出世，尸陀林在钵罗城。楚天猿啸断人肠，鱼腹白盐归客航。我欲裁书寄三峡，不知何处棹相将。
胡仲一谈嘉州淩云寺之胜王叔承欣然赋诗便欲西游邀予同作四首·其一
作者：欧大任
朝代：明

巴渝千里望峨眉，风急蒲帆片片吹。日暮嘉陈江上客，竹枝歌里蹋船儿。
胡仲一谈嘉州淩云寺之胜王叔承欣然赋诗便欲西游邀予同作四首·其三
作者：欧大任
朝代：明

嘉州无数好山名，雪下岷峨春水生。曾共高僧谈出世，尸陀林在钵罗城。
胡仲一谈嘉州淩云寺之胜王叔承欣然赋诗便欲西游邀予同作四首·其二
作者：欧大任
朝代：明

淩云楼阁半空悬，踯躅花深雨更然。五百比丘趍讲席，人天会里尽成仙。
胡仲一谈嘉州淩云寺之胜王叔承欣然赋诗便欲西游邀予同作四首·其四
作者：欧大任
朝代：明

楚天猿啸断人肠，鱼腹白盐归客航。我欲裁书寄三峡，不知何处棹相将。
胡元瑞朱孔阳同日书至闻吴参知明卿汪司马伯玉朱中丞秉器朱中尉用晦俱逝
作者：欧大任
朝代：明

把看尺素一沾衣，朋旧中原日渐稀。鄂郡云愁黄鹤去，歙亭星暗白鸡飞。书藏郁木人何在，丹熟芙蓉客不归。一代风流今顿尽，瑶琴何处寄音徽。
胡荆父自塞上以竺西梦言见寄
作者：欧大任
朝代：明

导师今有颂，密义少能酬。坐下庞居士，林间帛道猷。一庵嵩室夕，双履塞门秋。岂必西天竺，何方不可游。
胡马
作者：欧大任
朝代：明

万里疾呼风，大宛天驷雄。玉花搏月白，赤汗洒烟红。嘶向横门道，思归御苑中。死生如可托，宁数鲍家骢。
胡马游猎行
作者：欧大任
朝代：明

胡天黯惨胡云黑，朔风万里飞沙砾。旄头昨夜北庭高，苍茫不辨祈连色。单于大猎初合围，诸部引弓半鸣镝。倏而毳帐徙漠南，雪片吹来大如席。严寒乍耸筋竿劲，小队中分羽旂直。大宛之种五花骢，合沓群驱电雷逼。晼促蹄高踣铁青，鬣张騣礧连钱赤。貂帽猪靴大耳儿，萧梢射鹿名无敌。跑空一箭忽向天，海东青游落双翼。此时此马甲胡中，赵家承旨传真迹。俞公爱马兼爱画，恍逢汗血从西极。君不见水晶宫前日挥洒，神骏不在江都下。中原何限叶公龙，谁如匹练吴门马。
腊日华甫伯玉同赏千叶桃花怀邵长孺
作者：欧大任
朝代：明

小红腊色满山樊，谁信春光岭外村。人老家能开酒屿，客来舟自入花源。兴随度索青藜杖，诗在沧江白板门。皮陆只今堪共赋，醉凭高阁望中原。
腊日张平叔谢仲毓姚子阶董体仁陈叔维过集斋中得杯字
作者：欧大任
朝代：明

雪后铜驼净，劳君步屧来。祈年平乐观，饯岁浊醪杯。绣褥花犹隐，银罂药未开。长卿消渴久，何以答群才。
腊日敬美见过饮酒歌
作者：欧大任
朝代：明

北风腊八寒云白，海子金堤冰一尺。学宫之东禅院西，？户商歌老夫宅。谁来下马能相呼，问著便是高阳徒。目摄鸱夷共解带，平头奴子向市酤。即无十千买一斗，恰有三百提双壶。厨中苜蓿稍可办，仓卒为君佐欢娱。忆昔逢君广陵道，伏阙上书行草草。强欲遮留小犊车，挥杯不顾伤怀抱。我从光州持服行，访君兄弟娄江城。扁舟相送昆山下，涓滴未饮涕满缨。只今日月光华旦，弹冠交庆当隆汉。君为至尊符玺郎，我作先生广文馆。掀髯大酌未辞贫，握管分题亦堪玩。此时不饮胡为乎，帘外雪花复零乱。人生遇酒且尽欢，丈夫未足羞微官。岭头我已捆行屦，湖上君曾持钓竿。袖有吴钩何所用，藏虽越锷借谁看。梅福讵知逃市易，刘伶岂但闭关难。笑谓东方差解事，陆沉金马在长安。
腊日敬美见过饮酒歌
作者：欧大任
朝代：明
体裁：古风

北风腊八寒云白，海子金堤冰一尺。学宫之东禅院西，�户商歌老夫宅。谁来下马能相呼，问著便是高阳徒。目摄鸱夷共解带，平头奴子向市酤。即无十千买一斗，恰有三百提双壶。厨中苜蓿稍可办，仓卒为君佐欢娱。忆昔逢君广陵道，伏阙上书行草草。强欲遮留小犊车，挥杯不顾伤怀抱。我从光州持服行，访君兄弟娄江城。扁舟相送昆山下，涓滴未饮涕满缨。只今日月光华旦，弹冠交庆当隆汉。君为至尊符玺郎，我作先生广文馆。掀髯大酌未辞贫，握管分题亦堪玩。此时不饮胡为乎，帘外雪花复零乱。人生遇酒且尽欢，丈夫未足羞微官。岭头我已捆行屦，湖上君曾持钓竿。袖有吴钩何所用，藏虽越锷借谁看。梅福讵知逃市易，刘伶岂但闭关难。笑谓东方差解事，陆沉金马在长安。
腊日谢宴赏闻边臣奏捷屡至
作者：欧大任
朝代：明

忆昨赐沾门下省，元听舜日旧箫韶。渔阳突骑犹精锐，河北将军尽入朝。玉几由来天北极，总戎皆插侍中貂。腐儒岁晚谬通籍，翠管银罂下九霄。
腊日过欧村有感
作者：欧大任
朝代：明

黟县南头亦我村，何论名姓谢公墩。出山抛却鸡豚社，独把椒花忆故园。
腊月杨计部草玄堂泛菊
作者：欧大任
朝代：明

黄花留腊色，酒熟兴偏新。把待宅边客，餐分篱下人。壶觞移涧曲，雪霰过江滨。满泛频须漉，陶家有葛巾。
臧晋叔辞邑得荆州教授因答其乞毡之作
作者：欧大任
朝代：明

闻向金门谢宰官，传经偏乞一斋寒。果将绛帐趋南郡，故取纯缁制小冠。饮酒读骚差自快，据梧支策未辞难。青毡敝矣宁堪送，荆岳岷江赠尔看。
自水帘洞入黄龙洞
作者：欧大任
朝代：明

洞口嵚崟石作闾，珠帘千尺更何如。楼看建武将军节，山待琅琊处士居。空里铁桥还蹑屐，云边玉笥可藏书。不须此日歌招隐，丛桂青青映草庐。
自百家渡放舟西上何中丞见过夜饮
作者：欧大任
朝代：明

霜威犹向酒边寒，沙碛频经九十滩。幸是顾荣同入洛，不妨人作季鹰看。
至后同侯李诸公浮丘迟汪侍御
作者：欧大任
朝代：明

朔吹联镳度曲陂，入山宁怨得归迟。二云深护朱明馆，诸水潜通阿耨池。井渍石苔留鹿迹，亭空岩菊照鸱夷。客来岂但霜威促，黄发堪从谢傅期。
至日同姚元白苏子川黄定父吴约卿张羽王饮黎惟敬宅时元白将还白下羽王将之雷州
作者：欧大任
朝代：明

阊阖阳生积雪光，高城夕送雁千行。江南不见梅花使，蓟北空持柏叶觞。银烛莫教歌管歇，玉颜应笑鬓丝长。风流渐觉词人散，不待他年忆建章。
至日斋宿省中值雪同诸僚作
作者：欧大任
朝代：明

千官斋韨祝蕃釐，七日迎阳肃盛仪。望入汉宫双露掌，拥来江苑几琼枝。飞英半似花林夕，鸣玉犹随月观时。听得仙郎歌白雪，何人不和郢中词。
至日署中斋居简诸僚
作者：欧大任
朝代：明

官似太常斋未开，春从廷尉府初回。曲中兰向梁园入，句里花吹庾岭来。候气此时缇是室，书云何处玉为台。伫闻三署传新咏，已让群公寡和才。
舍弟经季山人华甫从子及游西山还同于善果寺送别子及因怀虎臣二首
作者：欧大任
朝代：明

五月西山积雪阴，荷花荷叶玉湖深。君行采寄吴郎去，一片江南塞北心。十日饮从河朔来，离歌犹击唾壶哀。酒徒若挟金陵过，问筑糟丘何处台。
舍弟经季山人华甫从子及游西山还同于善果寺送别子及因怀虎臣二首·其一
作者：欧大任
朝代：明

五月西山积雪阴，荷花荷叶玉湖深。君行采寄吴郎去，一片江南塞北心。
舍弟经季山人华甫从子及游西山还同于善果寺送别子及因怀虎臣二首·其二
作者：欧大任
朝代：明

十日饮从河朔来，离歌犹击唾壶哀。酒徒若挟金陵过，问筑糟丘何处台。
舍弟经季至
作者：欧大任
朝代：明

知汝征途苦，因予万里行。衣裘南粤路，鞍马北燕城。拂剑星开鞘，弹冠雪满缨。乡心收涕泪，家庆集柴荆。欢剧盘餐薄，谈深烛烬明。梦曾劳谢客，宦颇愧陈平。剪白嗤班级，思玄隐姓名。羊肠身已历，燕颔事何成。下泽车犹待，西枝宅可营。五千言未著，六百俸非荣。法护难为弟，元方但似兄。歌堪棠棣萼，义急脊令情。清世宜蜚遁，荒田足耦耕。相将归旧隐，登陟望秦京。
舟行久待贞吉不至瑞洪东过赵家围望宫亭湖作
作者：欧大任
朝代：明

晓色徐牵邬子船，苍茫不辨驿门前。匡山五老笑迎日，彭泽先生归去年。鱼避鸬鹚冲浦浪，租徵荻竹载湖烟。西江岂为犹停桨，回首姑苏月再圆。
船若堂
作者：欧大任
朝代：明

东望扶桑万丈，此中佛日常明。登堂始识开士，俨然一古先生。
艳歌行
作者：欧大任
朝代：明

日出东南隅，陌上光景杲。妾心畏蚕饥，闺中起常早。言采陌上桑，少年逢路旁。驷马立踟蹰，遣吏下请将。妾跪长太息，妾家有夫侍中郎。侍中五日一洗沐，门前车马烂生光。君自有妇妾有夫，钱刀何用徒区区。君可速归去，勿复问罗敷。采桑采桑朝露多，闺中蚕饥愁奈何。
芙蓉园
作者：欧大任
朝代：明

彼美西园中，庶卉各有姿。芙蓉一何好，修茎擢金池。素波濯绛华，惠风时纷披。夕舒零露下，旭日照灼之。鱼戏龟来游，植根非泽陂。公子延贵客，清夜吹参差。高台飞盖来，进酒腾羽卮。徽音属相和，濡翰奏雅诗。人生贵行乐，岁晏嗟留夷。芳草自本性，何必菉与葹。酬君千金寿，令德以为贻。
芙蓉溪别业
作者：欧大任
朝代：明

开堂临水裔，一舫亦吾家。冈隐疑华子，溪回似若邪。榜人青柳树，棹女碧莲花。莫问欹湖道，西风更折麻。
芝林曲为御史大夫吴兴潘公作
作者：欧大任
朝代：明

嵚崟嵎中山，毗以五色坛。瞱彼石桂英，璀璨于其间。明公昔栖遁，采之奉晨餐。上药西母授，长有好容颜。翩然出瑞世，日与夔龙班。岂必赤松游，方期龟鹤年。歌以言之，嵚崟嵎中山。甘泉郁嵯峨，代有芝房歌。汉德及草木，汉泽流江河。毗林产九茎，云霞覆其阿。乐府盛西京，郡国宣中和。司空入宅揆，调燮功更多。际此黄虞日，商谷将如何。歌以言之，甘泉郁嵯峨。三秀何煌煌，玉柈荐嘉祥。朱衣绣罗裳，华筵乐未央。青云接武起，象笏方满床。球瑟和以鸣，鸾凤纷而翔。开幄延鲜风，奉觞俨成行。顾瞻铜池上，照灼白日光。歌以言之，三秀何煌煌。
芝阳图为张铜梁题
作者：欧大任
朝代：明

九英晔晔出岩峦，光照西京柱后冠。商谷露华曾共采，铜池春色更堪看。家同江芷连天碧，心似园葵向日丹。幸值圣朝应荐瑞，他年移植上金銮。
花朝对雪黄白仲苏子仁倡和见寄因用其韵
作者：欧大任
朝代：明

快雪未共赏，小斋空自看。云沉桃叶渡，玉照竹皮冠。酤酒晚亦醉，勒花春更寒。山阴人不至，何以报琅玕。
花朝陈宪副锦侍堂社集
作者：欧大任
朝代：明

山带当窗柳映门，堂成昼锦正春暄。高阳宅表荀公里，洛下宾游白傅园。百鸟新声频和曲，万花晴色待开尊。扶携尚可陪巾舄，丘壑能忘雨露恩。
芳树
作者：欧大任
朝代：明

芳树翠葳蕤，照我东西厢。嘉祀承蚃肸，郁鬯百醴芗。一人庆成，九门有闶。卿云缦缦朗景长，戛鸣球镛奏笙簧。万民愉，庶物康。凤凰秋秋，鸿鹄将将，辟邪天禄纷而翔。茝兰结佩玑璇英，千秋万岁奉我皇。
苍梧
作者：欧大任
朝代：明

城开军府郁嵯峨，琐甲雕戈耀日多。山引衡云通浪泊，江分黔水下牂牁。钧天乐奏今应远，左氏传经近若何。自昔峤南冠带国，碧油幢外听夷歌。
苏丈人园亭
作者：欧大任
朝代：明

秋晚篱门静，茅斋颇自宽。林香柑子熟，露气菊花团。奁内茶能给，瓶中粟可餐。杏收双虎卧，橘堕一猿看。早秫催儿酿，霜菰荐客盘。烟凝松几润，月湿竹庭寒。石铫醒还煮，风琴醉几弹。自堪蓝尾酒，何愧笋皮冠。金涧陶弘景，山园管幼安。丹书窥玉笥，宝剑闳玄坛。海衲求碑至，渔人认路难。三桥藏野色，二水带江湍。井臼通邻舍，桑麻近药栏。尘缨何日濯，来把钓渔竿。
苏光禄子川喜余至赋诗感怀余念孙丈济浮沉京邑黎惟敬告归岭南而余亦外补有日和答一首并简二子
作者：欧大任
朝代：明

十年南北路迢遥，白首重逢荷圣朝。客食共怀燕市筑，使车曾听广陵箫。避于金马狂犹在，焚却银鱼去莫招。杨柳桥边能几醉，不堪惆怅怨柔条。
苏叔大龙门精舍
作者：欧大任
朝代：明

琐闼高风剑履馀，城头山色照栟榈。入龙宅表新门第，驷马舆悬旧隐居。江左诸家虞氏易，周南百代史公书。问君讲德今何似，青简依然满石渠。
苏子川席上观舞歌
作者：欧大任
朝代：明

燕京九月霜花落，蹇驴夜走城南陌。请谒难窥许史门，邀欢独造苏卿宅。苏卿薄禄有清酤，西台御史为上客。玉觞引满炙肥羊，自称无以娱宾乐。须臾红妆立帐前，激楚结风舞交错。扇开衫影乱明霞，帕掩钗光薄金爵。鬓云百转匝花钿，举袂飘裙忽欲仙。钏边露腕双双玉，毯上行尘步步莲。应节低鬟依促拍，逐行挥翟人繁弦。行云送曲那能住，曼睇横波谁不怜。金吾将军笑频顾，秘书先生目犹注。胡髯山人侠者流，耳热酣呼亦豪举。持觞将炙奈乐何，马跃鸡鸣不知曙。巴渝迭舞白纻歌，主人寿客金叵罗。西台痛饮仍大爵，苏卿膝席情更多。卿也起家曹濮下，严亲尚书号横野。秉钺云中节制遥，驱胡漠北威名大。绛侯世业有亚夫，穰苴兵法传司马。君不见东山饮酒赌墅人，苏卿尔岂沉酣者。
苏子川张元易二光禄见过
作者：欧大任
朝代：明

步兵署里一时贤，二客相寻愧地偏。庭下数来能系马，杖头交揖惯无钱。星随公子青丝辔，花照先生绿玉船。莫向中朝誇大隐，藤萝堪自到诸天。
苏经佐南霍草堂
作者：欧大任
朝代：明

濂源曾过湓江曲，灊霍今移岭海间。月满洞台看白雪，云开天柱赋青山。鹿麋引子供游玩，鸥鹭为家伴往还。锦水花溪篁竹路，柴门虽设不须关。
苦寒行
作者：欧大任
朝代：明

同云暗九野，薄霰周八埏。厚地凝积雪，凄风肃高天。天地亦闭塞，原阪何萧然。大漠惨飞沙，塞门出黄烟。胡马向月嘶，鸿雁长翩翩。穷兽潜窟穴，饥鸟号墓田。中河结流澌，日照古台边。贫士叹无衣，布褐卒岁年。出户行负薪，敲冰汲寒泉。藜藿恒不充，何由挟重绵。出见贵公子，连骑扬金鞭。冠剑服狐裘，徒御皆绮纨。燕姬侍朝宴，吴娥奉宵筵。酒酣揽雕弓，射猎南山前。归来命胞人，四座齐称贤。岂知草玄客，闭关独高眠。商歌自一时，苦寒非所叹。
苦贫吟寄赵仲履
作者：欧大任
朝代：明

廉士苦贫贫不苦，愧乏肥甘奉慈母。儿痴粝食朝不啼，妻瘦鹑衣夜犹补。古来贫者有原生，异世与尔为弟兄。故人结驷能相访，为听歌商金石声。
范中允伯桢宅观梅花同吴记室作
作者：欧大任
朝代：明

罗浮佳色敢相矜，曾共何郎句并称。试问乌程呼白酒，争如玉署拥青绫。光摇辽海参军月，寒傍金华学士冰。禁近天边怜几树，夜来还欲把银灯。
范员外见访偶出不得款待柬谢一首
作者：欧大任
朝代：明

子猷非兴尽，犹是雪中回。终愧凿坏遁，难逢结驷来。芸窗黄叶积，蒿径白云开。更枉夷门顾，清尊得共陪。
范太史杨评事携酒榼过清凉山中
作者：欧大任
朝代：明

忝摄名山长，精庐为客开。爱君乘兴发，骑马到门来。馆阁词人笔，云霄法署才。金陵逢二妙，堪醉凤凰台。
范太史胡比部九日见过邀郑明府同集
作者：欧大任
朝代：明

携手黄花绕径行，为谁斗酒缓王程。孤城风雨双帆影，万里江淮一雁声。东观旧知彤管客，西曹今见白云情。佩萸因尔随飞舄，秋色飘零傍汉京。
范方伯职方兄弟邀同吴太守庄黄二文学汪吴二山人夜集分得兵字
作者：欧大任
朝代：明

华筵逢二陆，春色凤皇城。一雨沉花气，千门过雁声。狂歌何处客，浊酒此时情。竹径风流在，谁如阮步兵。
茅平仲南归寿母
作者：欧大任
朝代：明

家开幔亭宴，园侍板舆游。海枣秦时色，江鲈晋代秋。佳儿欢寿母，颂客集名流。可是茅容学，长安遇介休。
茅平仲梅客生沈叔成马用昭朱汝修盛泰甫招集苑西草堂同李袭美李惟寅梁持伯分得西字
作者：欧大任
朝代：明

旋马何年宅，雕龙说客栖。星摇宫树外，月过苑墙西。移席仍深酌，含毫每共题。东行真气近，犹得傍金闺。
草堂元夕同华父观灯闻长孺时客都下
作者：欧大任
朝代：明

火树千枝并，西堂夜不寒。客因同舍至，灯爱故园看。旧赏偏能续，深杯半欲乾。十年飞鞚地，犹自说长安。
草堂秋日四首
作者：欧大任
朝代：明

商飙千树送鸣蝉，洛涘閒居颇自怜。田傍西畴歌帝力，星悬南极祝亲年。蓬庐日有三荆乐，竹径时从二仲贤。何处丘中招隐士，开门长啸白云天。茅斋江上带沙汀，隐几焚香养性灵。壁在自藏高士传，书成终愧太玄经。山川摇落疑湘浦，橘柚芳芬似洞庭。未得此中甘寂寞，何人虚拟少微星。芙蓉开向越江头，晚色萧萧倦倚楼。目尽关山千里月，风传砧杵万家秋。秦人独抱漳滨病，楚客难禁泽畔愁。此际相思正无限，况逢边雁下汀洲。荒村一亩闭蓬蒿，浊酒弹琴亦解劳。蛩响夜寒依草榻，潮痕秋晚落蘅皋。郎曹不遇嗟三叶，骑省将归感二毛。勋业百年翻自笑，风云西望汉坛高。
草堂秋日四首·其一
作者：欧大任
朝代：明

商飙千树送鸣蝉，洛涘閒居颇自怜。田傍西畴歌帝力，星悬南极祝亲年。蓬庐日有三荆乐，竹径时从二仲贤。何处丘中招隐士，开门长啸白云天。
草堂秋日四首·其三
作者：欧大任
朝代：明

芙蓉开向越江头，晚色萧萧倦倚楼。目尽关山千里月，风传砧杵万家秋。秦人独抱漳滨病，楚客难禁泽畔愁。此际相思正无限，况逢边雁下汀洲。
草堂秋日四首·其二
作者：欧大任
朝代：明

茅斋江上带沙汀，隐几焚香养性灵。壁在自藏高士传，书成终愧太玄经。山川摇落疑湘浦，橘柚芳芬似洞庭。未得此中甘寂寞，何人虚拟少微星。
草堂秋日四首·其四
作者：欧大任
朝代：明

荒村一亩闭蓬蒿，浊酒弹琴亦解劳。蛩响夜寒依草榻，潮痕秋晚落蘅皋。郎曹不遇嗟三叶，骑省将归感二毛。勋业百年翻自笑，风云西望汉坛高。
莆田吴元翰见访
作者：欧大任
朝代：明

竹下萧条径未成，君能千里问柴荆。衣裘残腊风犹急，鸿雁空江浪欲平。舟载剡溪招隐兴，书惭句曲下楼情。中原鞭弭吾今老，莫更逢人道姓名。
莆田程慧父自始安道南海访余洲上不值
作者：欧大任
朝代：明

讵得倾程盖，空驰访戴心。凿坏纡径远，移棹入村深。郁水通珠浦，漓江下桂林。知君兴难尽，宁必似山阴。
莆田陈比部怡老园其子中允君索赋
作者：欧大任
朝代：明

昭代西曹彦，儒林起大名。业从漆简授，法以竹书精。鲍氏骢堪继，于门驷可行。挂冠神武蚤，卜筑木兰清。乐志园初辟，尊生世已轻。相才推叔向，家学得玄成。紬史衣簪盛，囊经侍从荣。人传彤管事，天适白鸥情。宪老歌三寿，临雍召五更。谁知沧海上，南极一星明。
莘儿侍游三洲岩
作者：欧大任
朝代：明

神仙窟宅在，海涌一坡陀。狮象银为阙，鱼凫雪作波。山将通句曲，江可上牂牁。玉斧从吾后，升真路若何。
莫君谦夜过
作者：欧大任
朝代：明

三年梦远怅如何，江海逢君秋色多。谁见幽人独醒去，依依残月照藤萝。
莫肇襄携酒夜过听冯文在弹琴
作者：欧大任
朝代：明

荒斋惟二子，渐觉故人稀。下榻松风过，鸣弦竹露飞。官犹怜有酒，客敢叹无衣。双瀑朱明馆，何时共掩扉。
菊湖
作者：欧大任
朝代：明

勇退返初服，澄心鉴天湖。湖滨颇有菊，涧上亦有蒲。考槃结蕙帐，捐佩思蒪鲈。明公昔膴仕，赤舄逊硕肤。裘马临淮海，图书归益都。白麻竟不起，台衮何为乎。夷尚且盍归，辞相千载孤。山颓木已稼，西州恸行途。江表复何赖，邻屋将瞻乌。古礼重祭社，湖草今渐芜。寒泉荐秋英，终古怀生刍。
萦河篇
作者：欧大任
朝代：明

岷山导江水，发自天汉上。源深流以长，嘉陵渺相望。飞湍漫漭来，云气纷沆砀。灌入冯夷潮，时涌江妃涨。赤岸泛霞津，白沙积霜障。练净朝以披，縠鲜书还荡。萦回巴子曲，猛锐巴渝唱。隐君洁者流，下帘丈人行。遗荣早蜚遁，远志谢禽向。亭皋俯潺湲，衿情日夷旷。上善镜空明，至文涣溶漾。薖轴一何幽，老易素所尚。乐泌已永年，击波有遗榜。涟漪犹至今，荇藻莫可状。其中方圆折，珠玉光摩荡。毓祥井络西，千龄烛星象。
葛士修遗墨其兄士隆索题
作者：欧大任
朝代：明

浪宿茱萸湾上舟，鹡鸰犹似在沙头。检书君掩琴亡泪，零落璚花十二秋。
葛阳舟中逢梁仲登闻已擢守均州喜而有赠
作者：欧大任
朝代：明

驿道传呼楚大夫，相逢犹为一停舻。法曹方奏筠阳绩，圣主新分竹使符。亭表沧浪犹德水，畴封参上是清都。君行藩牧吾能待，四百峰头玉杖孤。
董述夫取道汴洛将游华岳过余言别
作者：欧大任
朝代：明

潼关西去路，杖笠太华门。云度仙人掌，星窥玉女盆。茅龙飞八极，笙鹤望中原。愧尔成孤往，莲花入梦魂。
蒋少翼从李临淮还自渔阳即游云中索赠赋此
作者：欧大任
朝代：明

一骑西游剑作装，谁能雌伏论行藏。歌中雁落滹沱月，战后雕盘瀚海霜。横槊自堪陪上将，请缨还欲系名王。陆沉笑我金门下，结驷何年侠少场。
蒋明府父母受封
作者：欧大任
朝代：明

牛斗星光直北遥，蓬莱宫阙郁岧峣。竹冠赐爵来丹陛，石窌疏封下碧霄。门自诸儒尊几杖，家仍七叶珥金貂。已占卓令今方起，何限忠勋答圣朝。
蒲州张公纡胜园
作者：欧大任
朝代：明

威凤翔羽仪，潜虬戢寥泬。长公冠代英，圭璋蚤特达。显轨发皇京，丰泽沛海澨。章绶解定辽，先几洞明哲。远迹寄崇情，深栖亮奇节。舆悬蒲坂高，岂慕于陵洁。战胜稍自肥，委运故安辙。为园历山田，太华南巀嶭。西瞻洪河流，东倚中条碣。临漪濯鲜飙，憩榭延皎月。寒荣偃曝卧，丘樊众芳列。多暇狎禽鱼，散怀释剞劂。仁可瓢箪求，机息桔槔拙。泛醴且命觞，沐兰或晞发。谷神介耆颐，空有谢夭伐。卓彼贞遁人，杳与箕颖绝。
蒲生行
作者：欧大任
朝代：明

瀰瀰塘下水，凿凿水中石。鲂鲤自唯唯，葭菼何泽泽。中洲有王睢，交鸣共昕夕。念我同心人，邈哉山原隔。葛生蒙棘中，而我谁与息。寒雨岁且阴，朔风惨原陌。白日忽遄飞，芳馨已非昔。公子未西归，积思故无极。渚鸿来何时，延伫空堂侧。抚瑟望所欢，仰视浮云白。逝此将安之，肝肠结如织。安得谖草花，宽我长忧戚。
蓟门行送周民部元孚饷边
作者：欧大任
朝代：明

十万材官蓟门戍，何年面缚三当户。败虏犹啼冒顿山，残胡尚领匈奴部。四镇藩篱在朵颜，黄龙岁有捷书还。每饭谁能忘钜鹿，扬兵只道出燕关。关头儿戏列墩卒，犬羊风雨防奔突。承平介胄玩国典，仓皇部伍持师律。河隍不复问屯田，纨绮诗书学控弦。但传烽燧虚乘障，便倚金汤远筑边。独使至尊念飞挽，算缗请饟劳霜简。明光殿前遣使者，军符十道行亲绾。君为司农汉大夫，囊鞬双插金仆姑。志封居胥禅姑衍，气夺蒲类驰伊吾。旄头昨直辽阳右，大将旌旗喜峰口。亚夫之裔善谈兵，借筹可使单于走。我歌折柳停君车，黄云白草护储胥。赠言岂用绕朝策，归奏先驰实塞书。
蔡方伯用卿读余诗辄编成目录见寄因报是作
作者：欧大任
朝代：明

巴歌劳向郢人听，作者千秋大雅亭。内省握来兰是草，中郎书解石为经。缄珠每喜浮波白，镂玉惟看叠嶂青。国有太师今在粤，已从江海慰飘零。
蔡比部伯华席上同丁计部诸子观唐子畏兰亭图得年字
作者：欧大任
朝代：明
体裁：七言律诗

二京宾客酒如泉，箕踞谁知兴独偏。江左门风仍此日，会稽林竹更何年。蟠胸丘壑挥毫里，满目烟霞卷幔前。犹可清秋寻禊事，追游宁少晋家贤。
蔡比部伯华席上同丁计部诸子观唐子畏兰亭图得年字
作者：欧大任
朝代：明

二京宾客酒如泉，箕踞谁知兴独偏。江左门风仍此日，会稽林竹更何年。蟠胸丘壑挥毫里，满目烟霞卷幔前。犹可清秋寻褉事，追游宁少晋家贤。
薛世和寄慧山泉
作者：欧大任
朝代：明

九龙谷中来，贮月青溪曲。山瓢汲古心，江天赋怀陆。
藤州送姚太守继如之庆远
作者：欧大任
朝代：明

西向宜州五马行，乍辞天北凤凰城。台郎暂借分符寄，骑省先推作赋名。遂使农田常积贮，不劳征戍远勤兵。藤江挥手频凝睇，经术还徵入汉京。
虎溪桥
作者：欧大任
朝代：明

虎啸中原天地间，白云犹得一溪闲。溪前送客师应笑，何事柴桑亦出山。
虎臣伯玄见过待仲贞不至二首
作者：欧大任
朝代：明

步屧尔能求，清言尽日留。吏情非骑省，客舍似汀洲。窗暗残棋雨，关寒乱柝秋。毋论淹一醉，千载见风流。咫尺人难至，萧条我自闲。秋声多傍竹，雨气稍沉山。移病渔樵后，椷诗海岳间。芙蓉堪共把，早晚欲东还。
虎臣伯玄见过待仲贞不至二首·其一
作者：欧大任
朝代：明

步屧尔能求，清言尽日留。吏情非骑省，客舍似汀洲。窗暗残棋雨，关寒乱柝秋。毋论淹一醉，千载见风流。
虎臣伯玄见过待仲贞不至二首·其二
作者：欧大任
朝代：明

咫尺人难至，萧条我自闲。秋声多傍竹，雨气稍沉山。移病渔樵后，椷诗海岳间。芙蓉堪共把，早晚欲东还。
虎臣子禹惟中时雍子交集斋中
作者：欧大任
朝代：明

下马嚬呼浊酒瓶，西游宾客在黄亭。布衣谁敢轻朱建，木榻空羞老管宁。舞罢长虹秦气紫，头来明月楚天青。君看汝颍千秋会，曾为何人一聚星。
虞翻园
作者：欧大任
朝代：明

仲翔出会稽，材本东南美。注易思深湛，裁书岸魁垒。酒失获微愆，仙论积深憝。一落交南州，蛾眉奈谗毁。讲授颇窥园，苛林莳华蕊。曲池今亦平，高台昔曾岿。海滨遂弃捐，霸略岂不伟。赐环竟无期，怀璧果何罪。青蝇终吊客，斑竹歌山鬼。拟招湘水魂，请慰延陵诔。
虬髯行送陈忠甫赴戚将军幕
作者：欧大任
朝代：明

虬髯猿臂气如虎，都人共识陈忠甫。吾乡曾表孝廉家，奕世不绝衣冠谱。少年握管善草书，近日工诗能乐府。胡骑天山敕勒歌，公孙剑器浑脱舞。头上新焚章甫冠，据鞍欲扫东西虏。杜陵入幕本诗人，仆射岂徒似严武。今之太保大将军，蓟门仗钺开胡云。戏下多收草茅士，半与卫霍论功勋。君行许国奇男子，万里封侯从此始。燕郊八月飞寒霜，赠君犀甲铁裲裆，蛇头双矛丈八长。渔阳山河尽锦绣，汉家障塞皆金汤。三卫贡市性犬羊，土蛮岂足称名王。丈夫尺寸在边疆，金印累累摇日光。好儿却是李亚子，醉杀不数孙家郎。秦五羖，魏五釜，微贱成名自千古。策清大漠以尺箠，生缚匈奴用长组。陈忠甫，归来何以报明主。
行次庐陵逢梁公智谪教吉州
作者：欧大任
朝代：明

巴西傲吏不相闻，把袂谁知路又分。江艇夕停螺水雪，山斋寒宿鹭洲云。持经但可传诸士，罢酒何妨咏五君。侍从纵然非狗监，岂无人诵子虚文。
衍圣公留宴
作者：欧大任
朝代：明

堂开曲阜带林霞，西第歌钟起暮鸦。车服尚传秦博士，宫墙犹识鲁东家。烟生宝鼎皆成篆，雪积琼枝半缀花。岱岳诸峰明月色，相将终宴向庭斜。
衢州张兵宪安甫夜宴得旗字
作者：欧大任
朝代：明

南楼兴不浅，斗酒本无期。意气一相值，风流今在兹。信安秋入柝，姑蔑夜搴旗。谁念征鸿急，江头独去时。
衮州楼上闻晓角
作者：欧大任
朝代：明

龟蒙山畔鲁城东，春晓飞花似雪中。画角岂堪征客听，断肠不必待秋风。
袁考功鲁望邀饮
作者：欧大任
朝代：明

置驿邀宾促，鸣珂出省迟。人推山吏部，吾爱郑当时。浊酒多留醉，清诗更解颐。江东容易别，敢负竹林期。
裕州光武庙
作者：欧大任
朝代：明

帝子亲将九鼎扶，飞泉犹足骇愚夫。冰前骑士滹沱水，阙下书生赤伏符。唐邓北来存旧宅，崤函西锁卜东都。投戈汉业千年盛，惆怅荒祠乱夕乌。
裴公洞逢无语僧
作者：欧大任
朝代：明

折芦渡江来，已面九年壁。何事说经台，空中雨花碧。
西园席上赠毗陵谭士朱怀南
作者：欧大任
朝代：明

一饮一石疑淳于，乍谈乍讽似方朔。不须送客独相留，朱生言言尽谐谑。忻逢纪在秣陵西，白浪尊前瓦官阁。
西园牡丹宴集
作者：欧大任
朝代：明

国色广陵新，西园约屡申。驱驰虚胜赏，风雨度芳晨。玉佩频迎客，红妆尚待人。莺声君试听，犹似曲江春。幽兴春偏剧，名园酒更催。看花潘令约，领客习池来。露蕊三江争，云根五岳开。石栏丝管急，秉烛未能回。
西园牡丹宴集·其一
作者：欧大任
朝代：明

国色广陵新，西园约屡申。驱驰虚胜赏，风雨度芳晨。玉佩频迎客，红妆尚待人。莺声君试听，犹似曲江春。
西园牡丹宴集·其二
作者：欧大任
朝代：明

幽兴春偏剧，名园酒更催。看花潘令约，领客习池来。露蕊三江争，云根五岳开。石栏丝管急，秉烛未能回。
西塞曲
作者：欧大任
朝代：明

绝漠烧荒汉使还，秋风先到贺兰山。大宛大马年年入，谁道丸泥闭玉关。
西宁侯宋忠甫邀往郊游集天界寺同方子及吴公择臧晋叔陶懋中诸子得门字
作者：欧大任
朝代：明

锦连钱映九花翻，朱雀桥南夹道喧。旧苑尚窥阿育塔，长干犹问给孤园。鱼文宝剑驰三市，雁柱银筝醉五原。杨柳青青还执辔，不知何似信陵门。
西斋梦后作
作者：欧大任
朝代：明

焚舟方得计，策蹇更如何。远道非难及，虚名只厌多。风泉鸣涧壑，云屋带藤萝。宁戚何为者，犹劳叩角歌。
西林篇寄安茂卿
作者：欧大任
朝代：明

璆山不断吴天碧，词客开林似安石。长荡千家曲隑青，高楼一片五云白。蒲溪兰坂槿为援，月榭风轩桂是尊。已见吹箫迎竹浦，更逢移艇问花源。万花拥袂何葱茜，几曲歌喉递流啭。坐满佳宾北海欢，歌邀群从西池宴。江陵幼妇竹枝词，清溪小姑桃叶诗。谢公雅善洛生咏，胜在东山游乐时。东山岂必终焉志，辟书四十膺朝寄。看君长笑向西林，我诗更续琅琊记。
西樵大科峰观日出
作者：欧大任
朝代：明

明河渐没见长空，海上鸡鸣日已红。地涌千峰元气里，天连诸水大荒中。云边乍听罗浮凤，曙后偏惊碣石鸿。便欲乘风到银阙，扶桑东望思何穷。
西樵山下经故相方文襄公第
作者：欧大任
朝代：明

相府青山下，风吹戟户开。昔时朝士至，今日路人来。鹤语留华表，星文坼上台。千秋一洒泪，徒有雍门哀。
西樵山中忆惟敬内翰思伯中舍
作者：欧大任
朝代：明

故人昔共此栖迟，瀑布峰前忆别时。骑省谁能怜国宝，士林今已得山披。清猿自和斋中磬，野鹿閒窥石上棋。回首白云多出岫，独看秋雁一相思。
西樵山人寄茶
作者：欧大任
朝代：明

山侣念别久，云芽寄荜门。竹下一烹啜，幽人时与言。
西樵山谒白沙先生祠
作者：欧大任
朝代：明

杖舄名山恨不同，今看俎豆白云中。两楹岂梦当时奠，一亩犹存后代宫。鹿印砌苔多暮霭，鸟栖坛树已秋风。江门经笥曾传业，岂但通家似孔融。
西樵登通天台
作者：欧大任
朝代：明

何年开一窍，神斧凿玲珑。登天从此路，人在绿云中。
西涧上梅花盛开怀文德承
作者：欧大任
朝代：明

白乳泉边石钵，梅华树下菟裘。谁道篱门不出，五湖今上扁舟。
西游歌寄张羽王
作者：欧大任
朝代：明

五年之前曾远游，看山直过东西州。布帆无恙经两月，欲揽八桂寻张侯。张侯是时理粤乘，山川草木传风咏。驷圯何限灵锁怀，采兰不少沧洲兴。吾行禽向颇为群，清秋瓢笠不逢君。二江水珥郁林石，九疑峰入苍梧云。苍梧太守迎谢屐，凿山一遇永嘉客。外台大吏拥彗晨，开府尚书奏觞夕。因过勾漏问丹砂，亦揖阜乡留玉舄。叠嶂流霞未尽窥，紫芝黄鹤从吾适。沅湘以南漓江津，张侯世是漓山人。昭潭迢递始安郡，洮阳泛滟零陵春。訾家洲前山岝崿，罗带瑶篸良不恶。冉溪宁数柳公记，广信但尊陈氏学。洞庭大岳礼祝融，五领一星系朱雀。扁舟昨夜梦蘋花，櫜鞬夙与张侯约。以此翩然更拂衣，寄声先为扫荆扉。老夫大笑向宗炳，八十四游玉杖飞。
西湖歌二首
作者：欧大任
朝代：明

歌舫沿堤水拍平，桃花为扇玉为筝。六桥秋色如春色，犹向芙蓉十里行。梦儿亭下蚤霜飞，白傅风流醉已归。谁似钱塘苏小小，夜深低舞茜罗衣。
西湖歌二首·其一
作者：欧大任
朝代：明

歌舫沿堤水拍平，桃花为扇玉为筝。六桥秋色如春色，犹向芙蓉十里行。
西湖歌二首·其二
作者：欧大任
朝代：明

梦儿亭下蚤霜飞，白傅风流醉已归。谁似钱塘苏小小，夜深低舞茜罗衣。
西署赠杨进士道行
作者：欧大任
朝代：明

江左见风标，衣冠大省僚。睛光金虎署，秋色紫宸朝。才可双簪笔，家仍七珥貂。问奇吾欲造，邻近不须招。
西苑
作者：欧大任
朝代：明

天开碣石筑琅琊，瑶水西通禁籞斜。妆阁月高悬作镜，昆池风激荡成花。麒麟献瑞来周甸，苜蓿移栽入汉家。侍从王褒稀奏颂，独能窗里画云霞。
西苑十二首 其一 万岁山
作者：欧大任
朝代：明

五岳来朝日，三山路不迷。长杨秦苑北，卢橘汉园西。珠斗淩空近，瑶峰入望齐。万年同圣寿，何用访丹梯。
西苑十二首 其七 丹冲台
作者：欧大任
朝代：明

窈窕丛霄上，回看佳气浮。苑疑长乐接，台似集灵游。云鹤迎清跸，山烟绕御楼。王褒随所幸，新赋玉园秋。
西苑十二首 其三 紫光阁
作者：欧大任
朝代：明

仙仗那劳远，凭高禁籞间。丹丘非弱水，紫气自函关。芝纳诸山献，歌从八伯还。卿云飞不散，长以奉龙颜。
西苑十二首 其九 南台
作者：欧大任
朝代：明

西内风烟异，南台见水田。艰难曾稼穑，淳朴一山川。农舍朝炊里，江乡夕照前。谷蚕劳睿藻，豳雅定同传。
西苑十二首 其二 太液池
作者：欧大任
朝代：明

壶梁移此地，宫禁有沧洲。浴鹤看成沼，疏龙汇作流。波清珠树晚，风急石鲸秋。不羡横汾赏，芙蓉隐御舟。
西苑十二首 其五 龙舟浦
作者：欧大任
朝代：明

箫鼓中流发，秋风散浦烟。淋池新乐府，汾水旧楼船。赏胜观涛日，游非习战年。甘泉思扈从，回首濯龙川。
西苑十二首 其八 芭蕉园
作者：欧大任
朝代：明

谁道神山远，依然玄圃通。琼瑶无隙地，苜蓿满离宫。吹绿晴湖曲，飞霞小殿东。史臣焚草后，蓂历万年同。
西苑十二首 其六 承光殿
作者：欧大任
朝代：明

前朝唯此树，旧史不知名。翠葆临圆殿，苍虬拂古城。石封千岁字，风起半空声。颇似逃秦客，悠悠见太平。
西苑十二首 其十 兔园
作者：欧大任
朝代：明

西转兔园开，曾徵赋颂才。赤麟随驭至，黄鹄下池来。弦玉临风谢，留金罢露台。明良真此日，拜手咏康哉。
西苑十二首 其十一 乐成殿
作者：欧大任
朝代：明

弄田开汉苑，藉亩表周廛。耒耜豳风后，膏腴灞水前。千箱收夕照，几碓响秋泉。父老康衢颂，惟知祝帝年。
西苑十二首 其十二 平台
作者：欧大任
朝代：明

路直苑墙东，台因选将雄。云屯丹组甲，月抱绿沉弓。定虏凭骁骑，誇胡笑射熊。君王非好武，频奏幕南功。
西苑十二首 其四 璚华岛
作者：欧大任
朝代：明

宸游几度过，容与棹郎歌。沧海浮员峤，瑶池长碧荷。月从云汉上，秋入露寒多。青鸟西飞急，其如宴乐何。
西苑十二首·万岁山
作者：欧大任
朝代：明

五岳来朝日，三山路不迷。长杨秦苑北，卢橘汉园西。珠斗淩空近，瑶峰入望齐。万年同圣寿，何用访丹梯。壶梁移此地，宫禁有沧洲。浴鹤看成沼，疏龙汇作流。波清珠树晚，风急石鲸秋。不羡横汾赏，芙蓉隐御舟。仙仗那劳远，凭高禁籞间。丹丘非弱水，紫气自函关。芝纳诸山献，歌从八伯还。卿云飞不散，长以奉龙颜。宸游几度过，容与棹郎歌。沧海浮员峤，瑶池长碧荷。月从云汉上，秋入露寒多。青鸟西飞急，其如宴乐何。箫鼓中流发，秋风散浦烟。淋池新乐府，汾水旧楼船。赏胜观涛日，游非习战年。甘泉思扈从，回首濯龙川。前朝唯此树，旧史不知名。翠葆临圆殿，苍虬拂古城。石封千岁字，风起半空声。颇似逃秦客，悠悠见太平。窈窕丛霄上，回看佳气浮。苑疑长乐接，台似集灵游。云鹤迎清跸，山烟绕御楼。王褒随所幸，新赋玉园秋。谁道神山远，依然玄圃通。琼瑶无隙地，苜蓿满离宫。吹绿晴湖曲，飞霞小殿东。史臣焚草后，蓂历万年同。西内风烟异，南台见水田。艰难曾稼穑，淳朴一山川。农舍朝炊里，江乡夕照前。谷蚕劳睿藻，豳雅定同传。西转兔园开，曾徵赋颂才。赤麟随驭至，黄鹄下池来。弦玉临风谢，留金罢露台。明良真此日，拜手咏康哉。弄田开汉苑，藉亩表周廛。耒耜豳风后，膏腴灞水前。千箱收夕照，几碓响秋泉。父老康衢颂，惟知祝帝年。路直苑墙东，台因选将雄。云屯丹组甲，月抱绿沉弓。定虏凭骁骑，誇胡笑射熊。君王非好武，频奏幕南功。
西郊
作者：欧大任
朝代：明

秋郊摇落早，骑马滑州城。怒鹘捎深莽，饥乌下远坪。河酾黄武水，关阻白沙营。官渡东流去，谁知缓辔情。
西馆元夕诸公见过月下观灯得看字
作者：欧大任
朝代：明

华馆灯方艳，新年月正团。綵妆双树密，花缀九枝寒。虬漏春犹浅，鸾箫夜未残。莫教车骑散，留客醉中看。
见月
作者：欧大任
朝代：明

一片长安月，乡书病自题。舆怜陶令子，斋谢太常妻。城柝因风起，宫鸦绕户啼。梅花千万树，偏在铁桥西。
观上虞谢进士读书山房图
作者：欧大任
朝代：明

东山君早出，人忆著书年。竹牖飘晴叶，松门起夕烟。经声秋瀑下，笔札白云边。久系苍生望，深知谢傅贤。
观卢文卓所藏郭岩山人画菊
作者：欧大任
朝代：明

黄华寒倚石嶙峋，画幅萧閒见写真。风雪独逢卢处士，江湖犹忆郭山人。
观志公像
作者：欧大任
朝代：明

裙帽沙门负杖迟，金刚菩萨去何时。庄严笑遇王居士，字字钟山葬塔碑。
观猎
作者：欧大任
朝代：明

古苑申城曲，鸣笳羽猎寒。京薪连燧举，丛楚带林残。野飨鲜仍割，军欢醴欲乾。柳营新卷甲，风急雪漫漫。
观瘗鹤铭
作者：欧大任
朝代：明

江上归来鹤是丁，山中烟雨湿松铭。华阳似忆仙家使，明月三茅夜夜听。
观舞剑
作者：欧大任
朝代：明

公孙弟子剑光芒，临颖家惟十二娘。玉貌锦衣君不见，杜陵禁得鬓毛苍。
观音岩
作者：欧大任
朝代：明

普光功德照恒河，此地如来十万多。心发菩提归净土，众生空解念弥阿。
观顾道行所藏面壁图
作者：欧大任
朝代：明

神力不思议，如如本何动。稽首世尊前，一悟九年梦。
览古
作者：欧大任
朝代：明

六国割裂日，天下惟纵横。秦未出函谷，驷铁胁齐荆。揣摩韩魏伏，睥睨燕赵平。新垣欲帝秦，计画业已成。慷慨鲁仲连，片言折锋棱。从来倜傥策，竟却十万兵。功成不受赏，布衣但蜚征。玉舄谢万乘，后有安期生。东海非二子，谁哉乘蹻行。子房击博浪，侠气不可束。芒砀云始飞，中原方逐鹿。黄石受书来，厩将天所卜。龛定内幄谋，四海一鼎足。扶汉汉已帝，雠秦秦已覆。尺书召商皓，翼就歌鸿鹄。游堪寻赤松，辞封竟辟谷。身隐全始终，功高远荣辱。迈迹古无两，炳几世诚独。贤哉疏大夫，能践西京躅。
览古·其一
作者：欧大任
朝代：明

六国割裂日，天下惟纵横。秦未出函谷，驷铁胁齐荆。揣摩韩魏伏，睥睨燕赵平。新垣欲帝秦，计画业已成。慷慨鲁仲连，片言折锋棱。从来倜傥策，竟却十万兵。功成不受赏，布衣但蜚征。玉舄谢万乘，后有安期生。东海非二子，谁哉乘蹻行。
览古·其二
作者：欧大任
朝代：明

子房击博浪，侠气不可束。芒砀云始飞，中原方逐鹿。黄石受书来，厩将天所卜。龛定内幄谋，四海一鼎足。扶汉汉已帝，雠秦秦已覆。尺书召商皓，翼就歌鸿鹄。游堪寻赤松，辞封竟辟谷。身隐全始终，功高远荣辱。迈迹古无两，炳几世诚独。贤哉疏大夫，能践西京躅。
詹东图过别
作者：欧大任
朝代：明

相将出凤城，斗酒不堪倾。何事金门下，难留白岳生。柔杨沾别泪，芳草寄交情。从此陈留市，偏怀阮步兵。
议郎杨孚宅种洛阳松柏冬雪盈树对客作
作者：欧大任
朝代：明

凉风十二月，蟪蛄鸣且悲。中林折枯桑，桐摧无留枝。松柏在庭前，昔从洛阳移。蜚雪倏盈尺，松柏流水澌。南北风土殊，动植各有宜。淮水变江橘，汳中无蜀巂。罗浮玳瑁绝，燕地汶篁萎。隃领集霰少，况我南海湄。君谓通神明，谁夺造化司。眄睐且适意，偶然君何疑。
讯少廉孟白无从公临校书宝光寺
作者：欧大任
朝代：明

校籍开龙藏，谁将马队看。笔床犹傍暖，书带未应残。居士元金粟，诸生尚鹖冠。石经何日就，江左似长安。
讯张伯邻
作者：欧大任
朝代：明

闻道张平子，四愁今复歌。龟山不可望，凤野故相过。岁月青枫古，江湖白雁多。城南读书处，消息近如何。
讯杨懋功姚安解归
作者：欧大任
朝代：明

割炙酣歌过几春，诙谐曾是汉庭臣。一麾拥去惟书笥，五斗抛来有葛巾。发愿乍从庐阜社，解归何但汝南人。芙蓉十里秋无恙，尚可江头事隐沦。
讯沈祠部病
作者：欧大任
朝代：明

病来秋叶满亭皋，圣主斋居念礼曹。露下金茎双阙迥，月明瑶瑟五陵高。四愁有客思江汉，七发何人望海涛。那得沈郎腰不瘦，闭门犹是著书劳。
讲经堂
作者：欧大任
朝代：明

东林曾疏涅槃疑，石木苍苍雪满池。弟子何人更都讲，山猿犹似听经时。
许奉常见示八十自述四首次韵奉寿
作者：欧大任
朝代：明

嘉靖中兴十四春，南宫第一奏名新。回翔铨省方迁秩，出入容台已乞身。丹穴九苞飞鸑鷟，青山十赉长松筠。何须禽尚相将隐，自是羲皇以上人。投闲蚤得养修龄，千丈翩跹海鹤形。松子旧封江上鼎，鸱夷长傍井湄瓶。周家礼乐卿为月，汉代烟霞客是星。拜老西雍鸠杖健，君王不用给芝苓。一谢时光草奏年，及门羔雁拥书筵。思玄请老张平子，学道辞侯葛稚川。关下有人能望气，海边何客更求仙。五龙睡法曾相授，闲向松根枕石眠。钟阜崚嶒日渐高，申公八十是今朝。长生林里春偏茂，偃盖坛边雪不彫。阁贮文章皆琬琰，家传簪笏半云霄。称觞盛有江东客，南极星明颂圣朝。
许奉常见示八十自述四首次韵奉寿·其一
作者：欧大任
朝代：明

嘉靖中兴十四春，南宫第一奏名新。回翔铨省方迁秩，出入容台已乞身。丹穴九苞飞鸑鷟，青山十赉长松筠。何须禽尚相将隐，自是羲皇以上人。
许奉常见示八十自述四首次韵奉寿·其三
作者：欧大任
朝代：明

一谢时光草奏年，及门羔雁拥书筵。思玄请老张平子，学道辞侯葛稚川。关下有人能望气，海边何客更求仙。五龙睡法曾相授，闲向松根枕石眠。
许奉常见示八十自述四首次韵奉寿·其二
作者：欧大任
朝代：明

投闲蚤得养修龄，千丈翩跹海鹤形。松子旧封江上鼎，鸱夷长傍井湄瓶。周家礼乐卿为月，汉代烟霞客是星。拜老西雍鸠杖健，君王不用给芝苓。
许奉常见示八十自述四首次韵奉寿·其四
作者：欧大任
朝代：明

钟阜崚嶒日渐高，申公八十是今朝。长生林里春偏茂，偃盖坛边雪不彫。阁贮文章皆琬琰，家传簪笏半云霄。称觞盛有江东客，南极星明颂圣朝。
许州游西湖寄吴少修兼怀陈士鹄
作者：欧大任
朝代：明

斗酒星亭不共携，使君远在七闽西。昔来听水谁开槛，老去看花一杖藜。五岳自能寻向长，三亭那得侍王嵇。太丘为吏今何似，楼上怀崧早寄题。
许州道中
作者：欧大任
朝代：明

茅屋萧萧颍水斜，行人何处问曹家。春深山下棠梨树，犹自千条缀雪花。许下长途片雪残，貂裘狐帽过春寒。题诗誇向江南客，嬴得琼瑶马上看。
许州道中·其一
作者：欧大任
朝代：明

茅屋萧萧颍水斜，行人何处问曹家。春深山下棠梨树，犹自千条缀雪花。
许州道中·其二
作者：欧大任
朝代：明

许下长途片雪残，貂裘狐帽过春寒。题诗誇向江南客，嬴得琼瑶马上看。
许殿卿悼亡二首
作者：欧大任
朝代：明

凉风七月至，清霜被丛薄。络纬当窗啼，芙蓉向池落。佳人不待年，重泉寄冥漠。昔为双栖莺，今作单飞鹤。悽悽结沉忧，摵摵感离索。中宵熠耀微，素蟾耿罗幕。谁能结发情，不念齐眉客。苔闺日以积，尘案日以深。纨素委不御，四邻响哀砧。抚襟悼非一，梦床不可寻。昔欢向徂隔，兹恨何萧椮。树萱非销忧，遗佩犹同心。潘生洛涘年，哀泪谁能禁。
许殿卿悼亡二首·其一
作者：欧大任
朝代：明

凉风七月至，清霜被丛薄。络纬当窗啼，芙蓉向池落。佳人不待年，重泉寄冥漠。昔为双栖莺，今作单飞鹤。悽悽结沉忧，摵摵感离索。中宵熠耀微，素蟾耿罗幕。谁能结发情，不念齐眉客。
许殿卿悼亡二首·其二
作者：欧大任
朝代：明

苔闺日以积，尘案日以深。纨素委不御，四邻响哀砧。抚襟悼非一，梦床不可寻。昔欢向徂隔，兹恨何萧椮。树萱非销忧，遗佩犹同心。潘生洛涘年，哀泪谁能禁。
许靖于交州赠士燮
作者：欧大任
朝代：明

飞蓬落商秋，飘飖从风移。浮萍无定根，微生寄清池。伊余少艰窘，马磨匪足资。遭逢预谋议，众衅笺台司。肘腋乱无象，䲹钦盈路逵。忉怛虑苟宁，扬豫纷流离。吴人睨分鼎，江左东搴旗。屯险五七奔，罗罻性命危。汉地不可见，风波渺何之。行构士府君，交南挺雄姿。佐命才不乏，吴窦占前绥。吴苪率百粤，窦融保西陲。秉节二霸上，经学人伦师。五岭辑疆场，百室存旅羁。庆云垂末景，朝阳被光仪。游将濯兰沚，戢羽栖璚枝。薄随扶摇征，图南以为期。
访傅木虚不遇
作者：欧大任
朝代：明

山人瓢笠思悠哉，遁迹难逢石壁开。紫气远从函谷路，白云初过郁洲台。茅君冉冉三峰下，桂父飘飘五岭来。我自相寻非兴尽，溪头谁忆棹船回。
访刘侍御子威登清举楼
作者：欧大任
朝代：明

吴钩会合久曾期，二十年来到已迟。有客从游开径日，逢予把臂入林时。藏书柱下今周史，作赋江头似楚词。最是登高还送远，白蘋何处不相思。
访廖中郎不遇酬其赠篇
作者：欧大任
朝代：明

兴来策马不相期，病后封书报汝迟。故事尽传都水部，词人能诵廖公诗。卧游宅里图南岳，行散江头望太沩。棋墅酒楼应可问，绿杨西路竹参差。
访张勤夫不遇
作者：欧大任
朝代：明

家僮空应客，寂寞子云亭。山笥閒三赋，云窗老一经。剑将何日试，琴岂众人听。高咏思君曲，江峰万叠青。
访朱仲开
作者：欧大任
朝代：明

献岁灯初试，寻君正此时。尺书劳夙约，斗酒赴佳期。江上观涛色，淮南揽桂枝。自今能策马，闲过习家池。
访王伯谷不遇
作者：欧大任
朝代：明

叩门不可见，何处独藏真。堂问解嘲客，斋求半偈人。侩牛堪避世，题凤莫逢宾。倘许拈书籍，从君作隐沦。
访胡给事
作者：欧大任
朝代：明

淮楚城高泗水斜，西来夹毂问君家。绿槐门巷丝丝雨，青锁衣裳片片霞。阙下谏书曾削草，斋中法供只拈花。谁知献纳蓬莱客，已种东陵五色瓜。
访胡茂承不遇
作者：欧大任
朝代：明

千金曾结少年场，自拟重逢典鹔鹴。念我游燕歌后筑，问君归粤橐中装。来投短刺门前客，立忆他乡马上郎。极目吴阊飞匹练，回船无笑子猷狂。
访苏四丈绍节隐居
作者：欧大任
朝代：明

委巷绝尘鞅，寻君独到门。径荒自松菊，溪馥足兰荪。世路知音少，沧洲吾道存。弦桐奏山水，清夜竟忘言。
访蔡世新
作者：欧大任
朝代：明

墨池呼鸟食，书架傍花开。奇字虽能问，惭非载酒来。
访观汉碑至淮渎庙与继上人邓道士望大复山
作者：欧大任
朝代：明

桐柏山头客未归，深栖真与世情违。璧投淮渎龙争避，锡过胎簪鹤并飞。黄绢共持花水供，白云偏恋薜萝衣。虎溪一望双林晚，犹笑浮名误息机。
访金山人在衡不遇
作者：欧大任
朝代：明

桥分白下斗门斜，髯自何年此寄家。代出陇西连鸟鼠，曲传江左半梅花。掩关竹里多题凤，夹水槐堤尽宿鸦。日暮不闻中岭啸，只留名姓在烟霞。
访顾仲长山居
作者：欧大任
朝代：明

策杖寻君日，忻逢搦管閒。恩疏双凤阙，迹远九龙山。石室名曾勒，岩窗草屡删。相将怜戢羽，吾亦倦飞还。
诏问边事有感
作者：欧大任
朝代：明

十行频下问边陲，侦虏今劳几万师。左地虽羁诸校尉，乌孙犹苦两昆弥。颇勤聚米谈兵事，正及飞刍实塞时。金印绯衣殊锡久，不知何以答恩私。
诒馨堂为潘子朋赋
作者：欧大任
朝代：明

吾州称令族，诸子冠高阳。林似幽人宅，谷多王者香。商颜芝并茂，楚水蕙曾穰。彤管谁诒女，家声奕叶长。
诚意伯刘公宅同群公宴集得孤字
作者：欧大任
朝代：明

东阁梅花照玉壶，上公开宴集城隅。汉京授简新词客，燕市衔杯旧酒徒。盟府勋名班剑在，中天邸第白云扶。长裾不少清狂兴，醉散朱门月色孤。
诚意伯刘国桢使楚饯别于孙鸿胪宅得枝字
作者：欧大任
朝代：明

燕台征骑早春时，九陌青青折柳枝。玉节星随周使者，朱陵云识汉官仪。澧兰尽入词人赋，湘竹宁忘帝子思。鸿雁从来飞不到，天涯何处问归期。
诚意伯刘国祯招饮同郑光禄赵舍人集
作者：欧大任
朝代：明

宗稷勋臣旧，君称文武才。簪巾羊祜出，笔札谷云来。芝曲从人问，松醪为客开。交游馀二纪，重上秣陵台。
询徐伯元陈维藩二子
作者：欧大任
朝代：明

青溪何处掩柴关，迢递天涯客未还。杨柳尚连江令宅，楼台应对谢公山。乌衣冠盖今何似，白下风流尚可攀。遥想旧京行乐地，片帆何日楚云间。
说经台
作者：欧大任
朝代：明

佛祖不离文字，天花讲处飞翻。难与学人普说，请观不二法门。
诸太史邀饯席上留别
作者：欧大任
朝代：明

玉署开尊雪满庐，勾陈东望逼天居。浮沉祇自逢宾戏，浅薄何能赋子虚。离夜肯留文学宴，聚星今得史官书。一经南去还持橐，遥忆名儒议石渠。
诸将
作者：欧大任
朝代：明

汉家七十战，诸将几人同。木樵时望月，刀斗夜临风。鏖战皋兰北，追奔大漠中。褊裨皆万户，尺寸未论功。
读何孝妇殷传
作者：欧大任
朝代：明

负汲心非苦，齐眉食但贫。谁知呕血日，独有刲□人。涧月照青竹，江风吹白蘋。他年陈俎豆，思与孟家邻。
读大司徒灵璧刘公思成先德状感题百四十字
作者：欧大任
朝代：明

猗惟神明胄，陶唐裔为刘。绵邈豢龙氏，泗亭已千秋。定陵丰沛来，平冈启耕畴。明廷荐球玉，衣冠表潭洲。隐君与赠公，竞爽传箕裘。赠公早无禄，不绝如缀旒。隐君抚遗孤，视侄同儿俦。和气所盘礴，世德爰作求。侄生大司徒，申甫翼姬周。沐恩及父祖，抚孤报何由。缁衣主邦教，帝眷方绸缪。丹陛控臆陈，先志傥或酬。高密绍支胤，玄成让封侯。棠棣歌孔怀，伫瞻贲崇丘。
读姚鸿胪禁中供事诸作辄赋一首
作者：欧大任
朝代：明

鸣佩侍臣随，炉烟傍玉熙。预承瑶水宴，曾奉柏梁诗。礼乐尊周朔，衣冠肃汉仪。河东虽欲赋，徒有鬓成丝。
读鲁仲连传
作者：欧大任
朝代：明

侠夫决性命，说客驰纵横。纷其稷下士，谈折徂丘生。齐有鲁仲连，爵职非所荣。幼小讽田巴，飞兔蚤已惊。画皆倜傥策，高节每独行。何者魏将军，帝秦讲连衡。时已羁韩魏，力能胁齐荆。燕赵旦夕下，睥睨巩洛平。先生气激昂，新垣拜干旌。从容以唇舌，遂却关西兵。死欲蹈东海，千金讵辞名。咄嗟聊城书，逃隐志竟成。轻世一布衣，沧瀛藐冠缨。
谒卞忠贞祠读其裔孙蓘所集遗事
作者：欧大任
朝代：明

晋代衣冠散九京，南来骠骑有荒茔。世家诸夏宁称爵，国士千秋不为名。紫气已沉朱雀桁，白云犹堕石头城。诸孙纂业山精泣，萧飒灵风泪满缨。
谒大复先生祠堂
作者：欧大任
朝代：明

贤隐山前宿草烟，祠堂今筑表台边。伏生不待传经岁，贾谊空伤作赋年。客望函关仍紫气，书藏嵩岳并青天。从游载酒嗟予晚，门下何人受太玄。
谒孔林
作者：欧大任
朝代：明

世家何但表东州，梁木空摧万古愁。鸟下山犹庐冢夕，叶彫林似奠楹秋。岱云不向城边散，泗水长悬天上流。落日缁帷延首地，松门风急下寒沟。
谒孝陵
作者：欧大任
朝代：明

万方劳我祖，百战定中原。涿鹿干戈戢，周京礼乐繁。驱除开日月，洗涤正乾坤。睿算千夫废，深仁万户温。画江盘凤阙，卜洛俯龙门。图像英姿奋，山河王气存。鼎湖云已泣，银海浪先翻。弓与胡髯堕，旗随汗血奔。夕阳原庙树，春色霸陵园。宫监藏金甲，祠官供玉尊。禹谟垂后代，尧典重正元。松路容趋走，文思颂帝恩。
谒孟庙
作者：欧大任
朝代：明

世岂居邹日，三迁有故宫。龟蒙曾蔽鲁，凫峄只荒东。客礼兼金外，家祠五鼎中。玄圭同禹力，谁颂决河功。
谒少司寇梅国刘公祠
作者：欧大任
朝代：明

丁年予度岭，公已蚤归休。旅馆回光盻，林园表宴游。每闻诸士论，实许五臣流。富国卑为晏，精忠更是刘。深衷劳奏疏，雅量镇沉浮。献纳趋宸扆，班司近冕旒。不鸣羞仗马，遂去伴江鸥。田宅贫萧相，朝廷老沈侯。蒲轮将下日，梁木已先秋。伏腊村翁走，碑铭太史留。何人哀北海，有客哭西州。寂寞祠前路，空瞻庾岭头。
谒嵩岳庙登天中阁
作者：欧大任
朝代：明

金支翠盖百灵趋，测影天京宅此区。只尺扶风开二华，苍茫□楚望三涂。洛曾卜历千年在，路为升中万岁呼。嘉祀告成多协气，词臣何日奏西都。
谒文信国祠即柴市故迹
作者：欧大任
朝代：明

忆昔南冠日，厓山恨未忘。魂沉柴市月，泪尽蓟门霜。白雁衔江草，黄龙逐海航。中原冠剑在，歌舞待巫阳。
谒李忠简公祠
作者：欧大任
朝代：明

宋家遗直庙临沧，异代人来奠桂浆。杖履旧随江祖石，几筵犹在郑公乡。琐窗岛雾沾书带，画阁汀云护笏囊。惆怅梅花清似玉，海门东下引扶桑。
谒永陵志感
作者：欧大任
朝代：明

当时词客满甘泉，尚忆公车待诏年。五夜旌幡雍畤日，千秋弓剑鼎湖天。礼尊泰壹亲书牒，画取楼烦尽控弦。何事文园供奉后，独看松柏汉陵烟。
谒泗州祖陵
作者：欧大任
朝代：明

陵庙方冬荐，祠官彻晓催。地当淮水会，山自岱宗来。亚圉家初造，玄王祚已开。圣朝歌祖德，二雅入南陔。
谒焦隐士祠
作者：欧大任
朝代：明

三诏南来不可招，汉家宫殿隔云霄。白鸥自爱烟波暖，寂寂空江送暮潮。
谒长陵
作者：欧大任
朝代：明

居庸叠嶂俯桑乾，终古长陵王气盘。凉雨石城千堞雪，秋风金阙万松寒。鼎湖弓剑胡天远，原庙衣冠汉月残。三驾犁庭思帝力，北门封守在长安。
谒陶氏二忠祠
作者：欧大任
朝代：明

汉室金吾四海闻，过家恩宠荷明君。仗分柴禁辞三殿，敕拜彤墀下五云。田禄独沾新息庙，封营犹纪信陵坟。欲知世烈重光日，归向中朝早策勋。
谒颜庙
作者：欧大任
朝代：明

睎颜曾想像，入室见琴书。洙泗为邻并，箪瓢恒晏如。山庭仍陋巷，井里半荒墟。目送浮云过，因知乐有馀。
象教精舍诗
作者：欧大任
朝代：明

泥洹那竭国，阿耨王舍城。宝界极四照，瑟居悬三明。何年丈六身，图画来汉京。竺僧荼毗日，金骨灰佛成。居士豫章人，家续南宗灯。六尘忘有相，十喻归空名。一室似招提，雨积花林平。遥峰矗窗牖，鸣溜飞阶庭。茂植祇园树，驯鸽栖不惊。理亦讲解析，念能禅寂澄。知幻非所幻，有生自无生。君其戒净土，毋忘弇州情。
豫章信去寄朱贞吉
作者：欧大任
朝代：明

百钱挂杖佩吴钩，海涌山前别几秋。君纵能怀南峤客，书来何处访沧洲。
豫章值宋宪副季鹰入贺初还为留三日而别
作者：欧大任
朝代：明

谒帝承明鹓鹭班，南来邂逅在江关。櫜鞬异日虽曾执，短褐何人敢更攀。湖上徐亭劳下榻，城边滕阁借看山。使君旧是罗浮主，赠策将携五岭还。
豫章留诸公二首
作者：欧大任
朝代：明

贵家公子玉鞭长，下马相逢大道傍。日暮衔杯怅离别，不堪烟雨折垂杨。南浦楼前风色新，主人送别玳筵春。他时若上滕王阁，为念江湖万里人。
豫章留诸公二首·其一
作者：欧大任
朝代：明

贵家公子玉鞭长，下马相逢大道傍。日暮衔杯怅离别，不堪烟雨折垂杨。
豫章留诸公二首·其二
作者：欧大任
朝代：明

南浦楼前风色新，主人送别玳筵春。他时若上滕王阁，为念江湖万里人。
豫章行
作者：欧大任
朝代：明

豫章有古树，群鸟巢其枝。嗟我贱与贫，妻子长寒饥。入室惨不乐，但闻悲风萧萧鸿雁飞。仗剑将远去，弱子当门啼。妻顾向我言弃妾，尚可奈此呱呱儿。高车驷马，下有崄巇，不如家中共餔糜。归来归来，东门牵犬君奚疑。阪下粟，可以炊。机上布，可以衣，愿君百岁无相离。噫嚱唏，富贵不可求，贫贱不可去。上有仓浪天，勿复虑。
贞吉携酒同宗良孔阳再饯滕王阁得筵字
作者：欧大任
朝代：明

为恋平原酒，沙头复此筵。阁犹看蛱蝶，月自斗婵娟。去住牵舟后，江湖把袂前。斯须还共立，赢得故人怜。
贞母诗为冯比部孜太夫人作二首
作者：欧大任
朝代：明

猗彼琼树林，鸟逝遗孤雌。孤雌翼其雏，飞飞鸣高枝。何异冯家母，惨怛曾百罹。良人蚤捐背，膝下三岁儿。纺绩兼力作，教儿书以诗。朗照自龆龀，三灵禀奇姿。画荻机杼侧，侍毋如严师。庠序三迁来，俎豆日习之。警励穷典奥，断织遵良规。儿也勤服膺，讽诵不下帷。学成述孔训，内式中闺仪。贻馨有令矩，颂德于母慈。卓哉邹孟母，邈矣鲁敬姜。夫人诞华族，礼义敦宪章。笄年寡高行，辛苦称未亡。秉心厉松柏，挺节齐冰霜。䦱门训勤俭，择邻导趋跄。儿幸不坠教，策名奉周行。草疏诉穹昊，陈情诣朝堂。皇曰尔母贞，矧复迪尔良。儿克振玉颖，母盍杨兰芳。下诏先褒旌，表闾耀吴乡。化由贞风激，德以令问彰。求忠固在兹，荷恩实无疆。彤管赫有炜，歌以示万方。
贞母诗为冯比部孜太夫人作二首·其一
作者：欧大任
朝代：明

猗彼琼树林，鸟逝遗孤雌。孤雌翼其雏，飞飞鸣高枝。何异冯家母，惨怛曾百罹。良人蚤捐背，膝下三岁儿。纺绩兼力作，教儿书以诗。朗照自龆龀，三灵禀奇姿。画荻机杼侧，侍毋如严师。庠序三迁来，俎豆日习之。警励穷典奥，断织遵良规。儿也勤服膺，讽诵不下帷。学成述孔训，内式中闺仪。贻馨有令矩，颂德于母慈。
贞母诗为冯比部孜太夫人作二首·其二
作者：欧大任
朝代：明

卓哉邹孟母，邈矣鲁敬姜。夫人诞华族，礼义敦宪章。笄年寡高行，辛苦称未亡。秉心厉松柏，挺节齐冰霜。䦱门训勤俭，择邻导趋跄。儿幸不坠教，策名奉周行。草疏诉穹昊，陈情诣朝堂。皇曰尔母贞，矧复迪尔良。儿克振玉颖，母盍杨兰芳。下诏先褒旌，表闾耀吴乡。化由贞风激，德以令问彰。求忠固在兹，荷恩实无疆。彤管赫有炜，歌以示万方。
贞烈篇
作者：欧大任
朝代：明

东治钟灵粹，三山閟幽贞。女出林氏门，礼训自性成。蚤受聘于陈，待年犹未行。夫倏苕荣凋，女敢爱其生。穗帷不可望，鞶丝空复情。罗静岂慕烈，翟素宁希名。谷也莫共室，窆可同佳城。从容求吾志，一死冰霜明。宴娭并云盖，姚裔飞霓旌。春兰更秋菊，终古歌怀清。
贞烈篇
作者：欧大任
朝代：明
体裁：古风

东治钟灵粹，三山閟幽贞。女出林氏门，礼训自性成。蚤受聘于陈，待年犹未行。夫倏苕荣凋，女敢爱其生。繐帷不可望，鞶丝空复情。罗静岂慕烈，翟素宁希名。谷也莫共室，窆可同佳城。从容求吾志，一死冰霜明。宴娭并云盖，姚裔飞霓旌。春兰更秋菊，终古歌怀清。
费公熙之嘉靖间从丈人魏方伯受室广藩署中读书于此今来藩粤忽已三十五年矣为纪其事
作者：欧大任
朝代：明

卜婚千里凤凰飞，玉润人如卫玠稀。日暖渡江持橐至，春深隃岭迓轮归。重来铃阁临朱鸟，新佩银章向紫薇。谁似世臣今四岳，君王咨尔正垂衣。
费郎行送民益谪倅郧阳
作者：欧大任
朝代：明

燕京昔日少年场，斗鸡走狗挟干将。博间怒叱鲁勾践，筑后停邀秦舞阳。胡姬酒肆紫骝系，幽州马客绿眼光。阴符在箧无所用，侠者独数费十郎。费郎豸绣西台上，五陵公子争回向。匕首买得徐夫人，竹皮揖问田丞相。夕宴未醒平乐酒，晨趋已拜丹墀仗。推毂由来长者多，分庭半是大父行。于时橐笔满金门，班嗣书多世受恩。风流吾党推家学，星散何年出帝阍。移官喜得金陵乐，代兴况掌留都钥。诗似中郎薤叶文，府开大将莲花幕。游骑频嘶朱雀桥，？船每系青丝笮。门士鱼肠醉并看，山僧麈尾寒犹捉。二京出入快哉行，六代繁华斐然作。谁知江左起风波，千里襄樊桂棹过。记得青溪小姑曲，何似江陵稚女歌。郧中开府方城外，郎去监州拥双旆。罗舍从事宣武军，蒋琬犹堪蜀西倅。汉庭任侠列九卿，归日汲生老犹在。为郎慷慨弹剑吟，长安驿马今相待。
费郎行送民益谪倅郧阳
作者：欧大任
朝代：明
体裁：古风

燕京昔日少年场，斗鸡走狗挟干将。博间怒叱鲁勾践，筑后停邀秦舞阳。胡姬酒肆紫骝系，幽州马客绿眼光。阴符在箧无所用，侠者独数费十郎。费郎豸绣西台上，五陵公子争回向。匕首买得徐夫人，竹皮揖问田丞相。夕宴未醒平乐酒，晨趋已拜丹墀仗。推毂由来长者多，分庭半是大父行。于时橐笔满金门，班嗣书多世受恩。风流吾党推家学，星散何年出帝阍。移官喜得金陵乐，代兴况掌留都钥。诗似中郎薤叶文，府开大将莲花幕。游骑频嘶朱雀桥，�船每系青丝笮。门士鱼肠醉并看，山僧麈尾寒犹捉。二京出入快哉行，六代繁华斐然作。谁知江左起风波，千里襄樊桂棹过。记得青溪小姑曲，何似江陵稚女歌。郧中开府方城外，郎去监州拥双旆。罗舍从事宣武军，蒋琬犹堪蜀西倅。汉庭任侠列九卿，归日汲生老犹在。为郎慷慨弹剑吟，长安驿马今相待。
费郡丞民益思恩书至
作者：欧大任
朝代：明

蛮府迢迢折寸心，娵隅谁得寄西音。云霄紫闼频相忆，烟水青溪不可寻。坐绾银章千里隔，书来铜柱万山深。爱君寥廓衿情远，何必金门是陆沉。
贺江口阻雨
作者：欧大任
朝代：明

鹧鸪啼处下鵁鶄，骤雨江喧仄枕听。磴道深秋摇草木，柁楼终夜划雷霆。津连临贺长含碧，岳过南疑不断青。禽尚远游堪遣兴，候晴西上一扬舲。
贺蒙中丞加恩赐诰拜寿太恭人
作者：欧大任
朝代：明

江光岭色起嶙峋，岁岁金书使节新。军府共尊中执法，主恩先赉太夫人。楼前朝宴笙为凤，海上秋风脯是麟。闻道瑶池明月里，西来青雀更逡巡。
资政书院试士答卫杨州
作者：欧大任
朝代：明

授简三原后院东，南阳爱士似王公。衣冠坐满凝香处，桃李阴连讲幄中。洛守自能求贾谊，蜀人谁不颂文翁。江淮自昔推经术，何论文章一荐雄。
赋得天都峰赠高徽州
作者：欧大任
朝代：明

黄山秀拔青冥中，天都之峰何穹窿。高居特室群真集，玉佩珊珊度碧空。嶙峋直上三千丈，星辰可蹑日可望。风落钧天帝畤前，瀑飞积雪神皋上。名山雄镇胡为哉，明牧应求济世才。华阴京兆徵恢出，石室成都待朕开。济阳高君岂其胤，麟符作守新安郡。五马纡临紫气遥，尺书召入甘泉近。君不见容成氏浮丘公，行随绛节轩辕宫。圣主明堂朝列辟，岂劳旌驭过崆峒。
赋得新凉入郊墟
作者：欧大任
朝代：明

虚星殷凛色，商律发初凉。野旷繁烟敛，林幽溽暑藏。时方催节变，景已见山苍。一夕新凝露，千城忽散霜。芙蓉彫玉渚，杨柳落金塘。墟曲披榛净，岩端揽桂香。惊飙摇蕙帐，爽气入荷裳。解帙移灯照，囊琴扫石张。鹍鸡犹晓警，鸿雁欲宵翔。客有清秋赋，郊居似沈郎。
赋得甘露台赠胡明府
作者：欧大任
朝代：明

山邑分符政已成，筑台甘露表贤声。铜盘八月分双阙，玉树三危注五城。南海总歌明主瑞，西京曾识使君名。臣清本是胡家事，不少中原揽辔情。
赋得蓬岛长春寄中丞林公
作者：欧大任
朝代：明

蓬山冠三岛，瀛海渺八荒。清虚敞神居，鸾凤相翱翔。黄金为宫阙，白玉为室堂。琼蕤披藻搆，珠树列绮窗。扣阈彩烟飞，榜题丹曜光。灵葩丽曲戺，异药纷翠房。五芝浥露色，六草迎风香。中有神仙人，逍遥绿发长。服之丹霞衣，系以紫云裳。骖虬谒上帝，羽盖腾龙骧。徘徊阊阖间，嗽吸沆瀣浆。拜受三真术，永保四明方。从此游泰清，延年寿无疆。
赋得蓬莱山送王舍人赴谪
作者：欧大任
朝代：明

缥缈蓬莱山，乃在渤海东。黄金以为阙，白玉以为宫。仙人可望不可至，渤海冥濛天地中。海风引船却复去，珍禽玉树纷何穷。秦皇何处鞭石来，欲过东海观蓬莱。徐市一往不复返，大药长生何有哉。汉武亦祷万里沙，方士羽客列如麻。泰山梁父竟封禅，矫首青天惟紫霞。飞仙窟宅云在此，往来雾盖云旗里。右挥若木左扶桑，波涛汹涌三万里。豫章王生真岁星，绿发赭颜双眼青。曾是玉皇香案吏，朝夕侍从趋彤庭。九枝灯前王母宴，误持金醴倾银瓶。玉皇一笑群真怒，竟麾羽翿乘云軿。王生自昔有异骨，岂合燕雀同飘零。谪居犹是蓬莱岛，九点齐州连杳冥。玉皇恩深再稽首，岁许绛节朝宸扃。笑翻东海挹北斗，拜祝玉皇千万龄。斯时我或骑騄駬，翱翔云中瞻玉几。相逢把袂问蓬莱，何当赠我金鹅蕊。
赐休始出尚书省
作者：欧大任
朝代：明

十载冠簪恋建章，岂能经术老为郎。去从酒母双茅狗，归问仙人五穗羊。黄发几家犹旧客，白云何处是吾乡。候门稚子欢迎日，千树梅花一草堂。
赠临淮李侯惟寅
作者：欧大任
朝代：明

昆吾翼夏功，大彭佐殷绩。齐因尚父定，楚以鬻熊辟。毕万天实启，户牖帝所益。带砺誓何年，河山宛犹昔。桓桓武靖王，提戈万人敌。高皇重肺腑，襁褓置肘腋。授钺肆专征，五出鏖漠北。东驱西讨来，薙伐残胡慝。十年开国劳，功半在疆埸。身享大曹封，死授岐阳册。嗣子抱器奔，先爵酎金革。丕隆世庙恩，远念舅甥戚。君侯拜璧时，弱冠究经籍。柳城得荀生，康乐表谢客。印绶绾再辞，环卫召当直。主上眷侯勤，简授枢垣敕。位参台斗尊，业衍胙土斥。整笏崇班司，奉璋事宗稷。赋留云梦田，铭待燕然石。何人绍高密，几家嗣新息。独承衮舄荣，靖共肃朝夕。诗人歌干城，国士望阶墄。矫矫尔虎臣，所期鼎钟勒。
赠何于逵游衡山
作者：欧大任
朝代：明

闻女衡州去，南寻岣嵝来。搴萝紫盖侧，采秀朱陵台。白鹤翔云下，芙蓉照日开。悬知登岳赋，应待仲宣才。
赠倪节推考绩
作者：欧大任
朝代：明

云散春城见法星，书劳奏最上虞庭。万家雨露官为理，三尺风霜狱引经。何逊梅花开署白，任棠薤叶照门青。主恩正遣锋车召，琐闼行看拜夕扃。
赠光禄李少卿请告还缙云省觐
作者：欧大任
朝代：明

班衣归去意何如，诏许仙都得暂居。客舍难忘光禄酒，卿家真见缙云书。听莺早过双溪水，下马先趋万石闾。须忆柏梁台上宴，天涯春色伴还车。
赠写容山人吴仲黄
作者：欧大任
朝代：明

扶荔芭蕉似我庐，抛来蓑笠恋簪裾。笑君不肯传真去，留伴青黎阁上书。
赠写生刘山人还会稽
作者：欧大任
朝代：明

早已传家学，奇游更擅能。英风多写鹘，误笔乍为蝇。江左名先著，山阴兴颇乘。扁舟劳尺素，知尔渡西陵。
赠别梁六入京
作者：欧大任
朝代：明

梁君善画兼善诗，渡江别我游京师。是时九月霜已落，河桥把袂无柳枝。君为太师之孙子，胸中万卷蟠经史。十载閒居隐旧山，一朝徒步干明主。马卿未遇家故贫，狗监片言能致身。上林游猎不足数，早为君王奏大人。
赠制府应城陈公
作者：欧大任
朝代：明

汉家授钺诏封泥，南极星高执法齐。歌里扶风刘越石，军中盘马庾征西。千山临徼将铭柱，九命酬勋待锡圭。岭表衣冠前介寿，兕觥萸菊为公携。
赠吉州李玉华山人
作者：欧大任
朝代：明

白鹤青松下，岩栖未定居。琴弹梅渚曲，扇作蕺山书。巾屦游秦徼，风烟过楚墟。看君西笑日，乘兴复何如。
赠吴孝甫
作者：欧大任
朝代：明

夫君何所梦，白云千古愁。霜飞淮南草，月落潇湘秋。凤鸟望不至，琅玕何处投。临风双泪断，为寄西康州。
赠吴立之谒选入都二首
作者：欧大任
朝代：明

敬亭山馆五车书，谒帝承明有直庐。酒态故怜嵇叔夜，赋才能让马相如。江头一系孝廉舟，能为秦淮几日留。三尺芙蓉君自佩，何人不识是纯钩。
赠吴立之谒选入都二首·其一
作者：欧大任
朝代：明

敬亭山馆五车书，谒帝承明有直庐。酒态故怜嵇叔夜，赋才能让马相如。
赠吴立之谒选入都二首·其二
作者：欧大任
朝代：明

江头一系孝廉舟，能为秦淮几日留。三尺芙蓉君自佩，何人不识是纯钩。
赠大司马中丞连江吴公四首
作者：欧大任
朝代：明

上台星与法星齐，尺一亲劳圣主题。为赋建櫜江左右，朅来赐履粤东西。开尊词客犹漳滏，吹笛门生似武溪。可及千金称寿日，中朝还待锡玄圭。竹使当年洛下看，吴公治行甲长安。七闽阀阅书盟府，五岭风云护将坛。扶木津连南海徼，老人星照惠文冠。沧波欲酌为春酒，持向崧台介寿欢。严城晴霭昼氤氲，玈矢彤弓见策勋。海截东南秦一尉，关通吴楚汉诸军。苍茫斗下双钩气，咫尺天边五色云。盛代疏封推季重，岂惟名擅建安文。开府谁如百粤雄，远劳司马出临戎。诏从淝水徵安石，恩下平舆拜晋公。清啸每逢江月上，新诗多在射堂中。芝苓正有延年祝，握管何人解勒功。
赠大司马中丞连江吴公四首·其一
作者：欧大任
朝代：明

上台星与法星齐，尺一亲劳圣主题。为赋建櫜江左右，朅来赐履粤东西。开尊词客犹漳滏，吹笛门生似武溪。可及千金称寿日，中朝还待锡玄圭。
赠大司马中丞连江吴公四首·其三
作者：欧大任
朝代：明

严城晴霭昼氤氲，玈矢彤弓见策勋。海截东南秦一尉，关通吴楚汉诸军。苍茫斗下双钩气，咫尺天边五色云。盛代疏封推季重，岂惟名擅建安文。
赠大司马中丞连江吴公四首·其二
作者：欧大任
朝代：明

竹使当年洛下看，吴公治行甲长安。七闽阀阅书盟府，五岭风云护将坛。扶木津连南海徼，老人星照惠文冠。沧波欲酌为春酒，持向崧台介寿欢。
赠大司马中丞连江吴公四首·其四
作者：欧大任
朝代：明

开府谁如百粤雄，远劳司马出临戎。诏从淝水徵安石，恩下平舆拜晋公。清啸每逢江月上，新诗多在射堂中。芝苓正有延年祝，握管何人解勒功。
赠孟中丞
作者：欧大任
朝代：明

夷门文苑自君开，雪满黄河我独来。过郑岂期逢七子，游梁偏自愧群才。满延客坐还推毂，曾总戎机数举杯。圣主借筹今欲召，不知何处望三台。
赠宝藏太师
作者：欧大任
朝代：明

师来京洛久随缘，记腊松枝石榻前。兜率天中先四日，无遮会里后千年。宝台藏现金轮色，白马经传贝叶篇。为问远公诸弟子，双林何似虎溪禅。
赠少司冠少陵王公十三韵
作者：欧大任
朝代：明

峡过西陵秀自钟，明公遇主更寅恭。华阴经学尊杨震，江左时名借顾雍。铨部昔年收白屋，银台封事入金墉。陪京曾统舟师役，截海全清戍垒烽。网纪百僚欢圣日，班行八座蹑仙踪。独持邦法秋为省，常待家租岁有供。置驿宾朋频请谢，楗扉文史每从容。望中霞色三千丈，赋里烟花几万重。缑氏玉笙吹似凤，关门紫气识犹龙。篸山不隔玄君宅，衡岳长连石廪峰。早曙此时餐沆瀣，清尊何处傍芙蓉。授书客去将辞汉，圯上还能访赤松。
赠张仲实还山
作者：欧大任
朝代：明

曾闻飞遁日，石上卧江烟。芝术君何弃，藤萝我最怜。几时沧海钓，一问赤松年。归去看云起，青苔诵古篇。
赠张司理羽王之雷州
作者：欧大任
朝代：明

酒尽征车不可留，劳君万里拥缇油。荔枝熟处江云湿，杉叶飞时海郡秋。赋后鹏抟多作浪，尊前蜃起自成楼。竹书岁报无冤狱，前席从容待借筹。
赠张子畏
作者：欧大任
朝代：明

汝南富才窟，若人更清朗。蕴秀玄璞珍，凝姿白云爽。竹素游神深，金石流音响。衿情许标鲜，风流见弘奖。夙登鹓鹭朝，屡迁外台长。何当返初服，翛然谢尘鞅。隐同岳上耕，渔狎淮西桨。濯缨无世情，倒屣及吾党。余也握剞劂，海内慕倜傥。荣羡长公辞，志嘉季鹰往。相逢班荆言，泠然契清赏。澄醪劝挥觞，奇帙欣披幌。晤对不可常，睽离益瞻想。凭轼申赠章，绸缪太丘访。
赠御史大夫莆田林公擢大司空
作者：欧大任
朝代：明

北斗三台近，孤卿八座崇。廷推秦执法，职重汉司空。少日文章伯，先朝侍从雄。庙廊收俊杰，馆阁仰宗工。视草为郎久，传经典乐同。玺书临楚蜀，斧钺出西东。鹊印提封远，碉房节制通。边劳曾不赏，吾道未应穷。赤舄闽山侧，青蓑粤海中。艰难深避地，议论借和戎。饮羽聊穿石，攀髯忽堕弓。嗣皇思旧德，上宰契深衷。恩重蒲轮起，班先棘位充。留都尊九列，宪府冠群公。革履尚书贵，元圭伯禹功。江河资润泽，礼化待昭融。卜相飞腾入，凝旒宠渥隆。调和专鼎鼐，姓字在儿童。贱子惭非骏，浮生似落鸿。未由驰万里，徒尔逐孤蓬。名忝门生籍，心怀国士风。儒宗承五教，师说启群蒙。引领江都客，将从柱下翁。宁能攀紫幰，趋谒未央宫。
赠御史大夫邹
作者：欧大任
朝代：明

华岳三峰出，黄河九曲连。钟灵惟正气，翊运得名贤。代衍兰皋远，庭趋海国偏。淮流延北望，陕服暂西旋。逆旅扶车日，严亲构疾年。危何惜片股，哀只吁皇天。卜葬含辛后，登科擢甲前。教从滂母授，居似孟家迁。柱史名方振，奸臣恶未悛。九关罗虎豹，一疏奋鹰鹯。言激忠能尽，恩深孝益传。银台初宠异，棘寺已联翩。西府孤卿贵，南巡节使权。召归劳秉宪，诲讷许绳愆。明主今资倚，先皇幸保全。都人迎衮绣，台吏拜旌旃。石庆家声重，韦贤内行宣。纲常持弼亮，礼乐息戈鋋。台斗云霄上，门墙日月边。即看操鼎轴，万类藉陶甄。
赠斌公
作者：欧大任
朝代：明

六根无尘性不染，赟公八十惟真如。忆公少小出家日，曾以沙弥事太虚。太虚昔住宝胜院，执巾棒锡参禅观。海内陈庄此一时，从师亦得陪琴砚。慈航东渡到长干，天界登堂甘露漙。楞严圆觉俱妙解，九流遍涉增波澜。东吴顾老名江左，王陈谢许同文社。旬日每因支遁留，新诗几为汤休写。只今最盛秣陵才，半入人天会里来。东林旧事欣重睹，北山草堂先已开。彭泽归来陈子野，家风自是清净者。隐囊纱帽与公谈，长生木瓢劝公把。流沙西去更何时，五千文字度毗尼。青天缥缈真人气，东望惟应尹喜知。沉冥柱下藏室吏，天竺先生伯阳氏。青牛还候出函关，我欲问之邢太史。
赠易道人
作者：欧大任
朝代：明

杖策南来寻旧师，璇房瑶室住经时。葛洪远忆丹砂去，王烈犹逢石髓疑。南海早传瓜是枣，零陵今有术如芝。去去三山应咫尺，白云无迹鹤无期。
赠曹山人幼兴南还
作者：欧大任
朝代：明

君看槐树陌，何似桃花源。独有长安梦，相随还故园。
赠月上人
作者：欧大任
朝代：明

山中见自性，趺坐已多年。桐帽钟陵月，茶垆白乳泉。谈经参涧鹿，裁衲学溪田。乞法君何去，祇园即是禅。
赠朱在明省觐还靖江
作者：欧大任
朝代：明

典客中朝事事新，思归应为白头亲。十年献赋谁知己，四海论交见几人。侠似朱家还自蔽，美如孺子岂长贫。江皋纵有菰蒲地，高卧宁容侍从臣。
赠李小侯汝藩
作者：欧大任
朝代：明

虎门曾见绣襜褕，抗手通家愧老夫。白发我非秦博士，缁衣君似郑司徒。歌中丛桂招能隐，曲里阳春调转孤。握管珥貂俱世业，独将名姓冠西都。
赠李山人在璇
作者：欧大任
朝代：明

沙头字绿篆犹青，卧向龙山养性灵。嗜酒客从匡阜社，著书家自太玄经。颂因祖德开林屋，名以儒风表郡庭。欲访戴颙栖遁处，几回南望少微星。
赠汪虞仲
作者：欧大任
朝代：明

落穆汪郎有父风，息阴偏学隐墙东。谁将处士轻周党，我自通家得孔融。相马岂论今日瘦，雕虫先让少年工。石楠睥睨天门侧，何限萧然万籁中。
赠田子艺
作者：欧大任
朝代：明

京辇事游遨，嘉会两相当。朅来双阙下，车毂夹道旁。始遘蜚廉观，更集鹿苑场。阪兰滋夕季，岩菊含朝芳。流猋激绮榭，白露忽已霜。我友告云迈，新安古名疆。束书满负担，抚剑增慨慷。越吟久成调，燕歌行复扬。凭式太史里，猎缨司马堂。谈雄一秋水，乘照双夜光。曰余曾所经，顾瞻轨路长。申章寄延伫，比翼期翱翔。
赠白马寺八十觉上人
作者：欧大任
朝代：明

幻住庵前一衲衣，黄杨树老白云飞。师今莫问人间世，只记西来几日归。
赠胡仲子二首
作者：欧大任
朝代：明

曾于酒颂识刘伶，岂但东方是岁星。双鬓又看霜草白，不妨江海托鸿冥。侠游燕市紫骝嘶，三尺芙蓉手自携。何限青山招隐去，苍茫秋色大鄣西。
赠胡仲子二首·其一
作者：欧大任
朝代：明

曾于酒颂识刘伶，岂但东方是岁星。双鬓又看霜草白，不妨江海托鸿冥。
赠胡仲子二首·其二
作者：欧大任
朝代：明

侠游燕市紫骝嘶，三尺芙蓉手自携。何限青山招隐去，苍茫秋色大鄣西。
赠致政大司马四明张公
作者：欧大任
朝代：明

仙人海上似卢敖，银阙回瞻日月高。绿发昼移青雀舫，白云春拥赤麟袍。西京枢筦新投老，南国歌辞早命骚。玉箭金芝持欲赠，十洲曾不隔烟涛。
赠苏四赴安西
作者：欧大任
朝代：明

苏卿西度漠，征马别踌躇。汉使长安远，无忘雁足书。
赠范子宣
作者：欧大任
朝代：明

高秋建礼直，羡尔奉明君。典客如韩暨，摛词亦范云。山斋天玺帖，江雨海鹏文。傥有相思字，西风寄雁群。
赠莫云卿
作者：欧大任
朝代：明

西北有高台，其下浮云驰。突兀千黄金，云自昭王时。中涓去已久，马首将何为。谁知弓旌代，沦落岩壑姿。莫生骐骥种，俶傥不可羁。过都万里至，自许九代奇。羊肠阪诘曲，盐车奚所之。奏书两未售，抱策行当辞。蓟门秣朝刍，滹沱饮流澌。五花跃且鸣，洗濯松江湄。皇家图骏求，绝足还来斯。君其振长策，岐路宁足悲。
赠薛子熙兼柬杜青州
作者：欧大任
朝代：明

君不见陶公不能谒督邮，君不见李白愿识韩荆州。嗟君结交二千石，古之杜毋今君侯。君侯佩印牧青社，桑枣万家春满野。羔币缤纷聘士人，中和宣布劳讴者。闻君下榻郡斋时，多暇登楼日赋诗。不署议曹参府事，但随上计朝京师。燕山嵯峨雪三尺，燕市酒徒共朝夕。君侯召对将有期，门下窃讥客无益。君不见王生嗜酒一何能，渤海片言汉帝称。卿寺今须贤太守，知君不愧水衡丞。
赠通政邹公
作者：欧大任
朝代：明

二华表秦京，殽函控天府。黄河从西来，汨沸皋兰浒。祥秀钟国宝，炳灵笃皇辅。邹公冠惠文，枚卜授斋斧。按章伏青蒲，请剑谁与伍。日月方丽天，尧舜今圣主。崇奖骨鲠臣，谠论播朝宁。四岳咨纳言，帝曰予命女。济济夔皋列，肃肃鹓鹭羽。天球并雕戈，金镛协南吕。忻逢阳道升，众羽各翔舞。有渰出寸云，淰淰九州雨。高木以鸣嘤，周原沃而膴。吹万满太虚，春令待公举。平格寿在天，侑歌酌吾醑。深冯高庙灵，台阶即延伫。
赠邓绍先生
作者：欧大任
朝代：明

吴楚幽人少，先生鹤氅翁。考槃章水曲，卜筑庾关东。五世长桑术，千秋禦寇风。道全心更逸，虑澹物俱空。隐几逍遥得，虚舟浩渺同。农经翻药荈，轩问察疲癃。内景篇犹在，先天画未穷。深居瑶草长，微咏綵毫工。曾遇壶中叟，更寻河上公。烟霞双敝屩，天地一冥鸿。白日金光满，青山石髓丰。柳垂陶舍绿，杏出董林红。贤妇齐眉客，曾孙置膝童。三生长寿域，九转大还功。岭接梅花国，湖连孺子宫。西江高士传，名在玉函中。
赠邵南仲
作者：欧大任
朝代：明

隐操存闾史，贤声重国琛。独怜堂背树，摧折百年心。跃鲤生难致，眠牛梦可寻。东山能内举，兰玉谢家林。
赠郑医
作者：欧大任
朝代：明

神医传业有系绪，博极经方考图谱。熨洒砭镵本上池，飞升变化皆灵圉。梁宋万客多荆吴，卜肆药房每堪语。典御谁如河内张，遗书独有阳翟褚。仲景先生金匮成，华陀读之首推许。末代专门术已希，束书不谈鲜稽古。本草汤液百不知，素问难经几能举。江西郑君汝南客，下帘门户窥丹籍。周赵已知秦越人，群公游杨竞虚席。起死言非饮药功，禁方况且二占脉。师承似是长桑君，视一垣边人不识。君不见会稽周溥医有声，授之南郡高子明。黄帝扁鹊书尽读，东垣丹溪义更精。考源括要名字起，成化之间闻汴京。余也罗浮一畸士，世人但呼稚川子。醉视邓岳为狎鸥，勾漏求丹自今始。寓客君如鲍太玄，讵但汴水周文渊。蓬莱阁上堪千载，行将期汝于朱明耀真之洞天。
赠郭封君题其二图衡庐两峰图
作者：欧大任
朝代：明

西江南斗映岧峣，仙客谁如郭四朝。衡岳赤虬飞户牖，匡山白鹿下云霄。洞经魏姥曾亲授，社酒陶公不待招。簪黻奉恩黄发老，婆娑宁但侣渔樵。
赠金吾刘侯子大
作者：欧大任
朝代：明

麻城起柱下，簪笔封皂囊。百僚望神采，正色立朝堂。一时端毅风，凛栗孰敢当。播迁旋奋跃，汲直名颉颃。赞军平祸乱，理郡惟循良。既建河渠功，漕粟盈千仓。疆隅久不靖，套虏势益张。东城黄河岸，南守定边防。铁柱据水源，花儿浚沟唐。二边重险固，总制维金汤。西戎经略定，分北各有方。归拜大司马，猃狁亦于襄。肃皇召主爵，宫保加服章。饬终更异恩，延荫奕叶长。金吾遇圣主，三命犹循墙。宣赏秀春刀，八尺身昂藏。受诏统亲军，礼视诸侯王。内以备宿卫，外维镇非常。七校胡越骑，韎韐随晨装。扈从谒九陵，豹尾腾以骧。下直读赐书，宴客奏雅觞。名家称祖孙，秉礼严宗祊。毕公本世美，兵权掌戎行。郑武能缁衣，司徒赞皇纲。汉庭陋安世，晋代羞当阳。吾请歌彤弓，为子增慨慷。
赠金吾史侯元秉
作者：欧大任
朝代：明

史氏汉列侯，西京题阀阅。勋从授册殊，恩匪连婚密。鼎钟每盈庭，冠剑日造膝。崤陵未奔播，漂阳转丰蔚。猗惟燕峰公，颖擢自蓬荜。丁年造十新，甲榜群策屈。论定吁周俊，登庸得商实。亢宗将复始，玩世远自逸。谷盘玉女潭，洞凿仙人窟。虽高谢安卧，尚秘陈平术。绾海数十郡，威以岛夷怵。势颇震陪京，国难家何恤。刍粟愿输边，牛酒持犒卒。师饱气益扬，军行出以律。荡虏凯歌还，诏加大卿秩。郎君嗣其徽，官拜先皇日。赐之金仆姑，授以银不聿。羽林十万儿，沙苑九千匹。卿子遂冠军，八屯赋悉率。熊虎徼周庐，甲胄卫行跸。帝曰尔世臣，家声满缃帙。纨绮岂足骄，韬钤久能述。康侯锡蕃庶，君其报王室。
赠长干心上人
作者：欧大任
朝代：明

心公祝发松树前，素庵法主衣钵传。拈花一笑授持久，曾是灵山会有缘。是法西来世何极，白日本晖晖，流水长㶁㶁。我自有真心，奚劳向人觅。般若光明證虚寂，摩尼珠现鄣东色。
赠阎永平擢宪副备兵关西
作者：欧大任
朝代：明

承明一出岁悠悠，佩印西秦第一州。此去护羌兼戊己，曾闻归汉对春秋。醉中胡月悬烽堠，战后边笳满戍楼。章句自惭投笔吏，看君华发早封侯。
赠陈亮夫
作者：欧大任
朝代：明

起家推世业，去矣谒宸旒。鸟下蓬莱日，鱼翻太液秋。朝廷恩不细，胄子礼偏优。经笥君无忝，扶阳汉列侯。
赠陈维藩还楚
作者：欧大任
朝代：明

两都作客今怜汝，三楚逢人定忆家。登阁郢云连大别，开门湘水隔长沙。王孙一笑挥如意，国士相看赠莫邪。狗监悬知能引荐，马卿词赋不须嗟。
赠黄公祐归青州
作者：欧大任
朝代：明

竹西亭下赋骊歌，疲马青齐路若何。星入少微知隐处，东瞻海岱白云多。
赠黎君华岑贞叔南还
作者：欧大任
朝代：明

风起春城日易阴，留君斗酒故情深。弃繻暂出西游路，献玉终酬北望心。驿路新莺难驻马，天涯久客易沾襟。垆头诸少应相忆，为报秋期在竹林。
赠黎孝廉君实还袁州
作者：欧大任
朝代：明

公车新奏牍，何自楚天涯。高士曾名郡，词人此寄家。秀江分竹箭，小阁傍梅花。莫学南州隐，君王待赐麻。
赣州歌四首
作者：欧大任
朝代：明

东闽南粤带郴西，岭北辕门号令齐。鼓吹行边万馀里，风霆犹过汉山溪。翠浪玉虹南斗间，庾关北走更千山。大纛高牙秋色里，白云长对节楼闲。郁孤台下江月光，白鹊楼前江水长。何处边笳传塞曲，万家砧杵满城霜。筹边军府有高楼，节制蛮方几十州。赣水城头夜吹笛，梅花飞落楚门秋。
赣州歌四首·其一
作者：欧大任
朝代：明

东闽南粤带郴西，岭北辕门号令齐。鼓吹行边万馀里，风霆犹过汉山溪。
赣州歌四首·其三
作者：欧大任
朝代：明

郁孤台下江月光，白鹊楼前江水长。何处边笳传塞曲，万家砧杵满城霜。
赣州歌四首·其二
作者：欧大任
朝代：明

翠浪玉虹南斗间，庾关北走更千山。大纛高牙秋色里，白云长对节楼闲。
赣州歌四首·其四
作者：欧大任
朝代：明

筹边军府有高楼，节制蛮方几十州。赣水城头夜吹笛，梅花飞落楚门秋。
赴金陵留别都下诸公
作者：欧大任
朝代：明

芳草垂杨引旆新，一官回首七经春。祖筵恋别停韦曲，去骑骄嘶过洛滨。小陆不堪羁宦日，大梁曾是倦游人。他时若问尊前客，老向江东忆紫宸。
赵宫保汝思奉使还海虞余亦得归因书寄怀
作者：欧大任
朝代：明

著书太史似龙门，东观椷縢几万言。六傅使因持节重，千秋名岂裂麻尊。周南未许仍留滞，吴下何由复记存。报尔归来今觉是，巾车吾自傍江村。
赵州大石仙桥
作者：欧大任
朝代：明

何处仙人倚石阑，骑驴曾此向长安。华清一笑远山后，应忆西南栈道寒。
赵郭八景为郭学宪舜举赋 其一 红杏春风
作者：欧大任
朝代：明

种得匡山片片霞，蓬莱使者问君家。至今九炼丹砂熟，犹似溪头万树花。
赵郭八景为郭学宪舜举赋 其七 净寺晓钟
作者：欧大任
朝代：明

曙色鸣钟曲槛凭，隔林经梵听山僧。宰官身亦称居士，为问西来第几灯。
赵郭八景为郭学宪舜举赋 其三 大树团阴
作者：欧大任
朝代：明

参天黛色忽千寻，掩映房栊十里阴。桂崦不知淮曲远，花源将入武陵深。
赵郭八景为郭学宪舜举赋 其二 新桥夜月
作者：欧大任
朝代：明

华表何年鹤更回，仙人楼倚郁蓝开。缤纷月里金支导，曾向溪桥半夜来。
赵郭八景为郭学宪舜举赋 其五 语水渔舟
作者：欧大任
朝代：明

禦儿溪溯越来溪，舟子鸣榔水鸟啼。沽酒夕阳歌欸乃，鸱夷何事五湖西。
赵郭八景为郭学宪舜举赋 其八 邬泾暮雪
作者：欧大任
朝代：明

洛塘风急玉虹飞，泾上柴门客到稀。春入江南梅正早，马头新折一枝归。
赵郭八景为郭学宪舜举赋 其六 斜林牧笛
作者：欧大任
朝代：明

会稽人去谢浮名，曾著貂裘采药行。醉后骑牛吹短笛，西林今听两三声。
赵郭八景为郭学宪舜举赋 其四 杨湾漾碧
作者：欧大任
朝代：明

烟笼杨柳夹堤生，渺渺汀洲碧浪平。何必山阴道中过，兰桡堪放酒船行。
赵郭八景为郭学宪舜举赋·红杏春风
作者：欧大任
朝代：明

种得匡山片片霞，蓬莱使者问君家。至今九炼丹砂熟，犹似溪头万树花。华表何年鹤更回，仙人楼倚郁蓝开。缤纷月里金支导，曾向溪桥半夜来。参天黛色忽千寻，掩映房栊十里阴。桂崦不知淮曲远，花源将入武陵深。烟笼杨柳夹堤生，渺渺汀洲碧浪平。何必山阴道中过，兰桡堪放酒船行。禦儿溪溯越来溪，舟子鸣榔水鸟啼。沽酒夕阳歌欸乃，鸱夷何事五湖西。会稽人去谢浮名，曾著貂裘采药行。醉后骑牛吹短笛，西林今听两三声。曙色鸣钟曲槛凭，隔林经梵听山僧。宰官身亦称居士，为问西来第几灯。洛塘风急玉虹飞，泾上柴门客到稀。春入江南梅正早，马头新折一枝归。
超然台放歌
作者：欧大任
朝代：明

登高作越吟，倚剑歌转哀。木叶纷交下，征鸿亦徘徊。西樵之游同数子，半酣太叫超然台。此时万里飞蓬转，但闻悲风萧萧天上来。绛宫朱阙远明灭，洞天福地空崔嵬。仙乎仙乎不可见，浮丘洪厓安在哉。笑骑鸿鹄过琼岛，便应从此归蓬莱。蓬莱方丈是何处，白云袅袅帝乡去。天外虚传二凤楼，人间岂见三花树。云车风马自千秋，旦夕蟪蛄何用愁。君不见周太子，缑氏山头鹤来去。又不见轩辕君，鼎湖水上龙缤纷。浊世之居若脱屣，人生胡为在尘滓。任也江湖落魄生，形骸肮脏无所成。往来每拟淩云赋，梦中时作升天行。大鹏或被斥鴳笑，平生禽尚吾同调。布袜青鞋淩绝峤，临风更向蓬池啸。
越王台与陈五别
作者：欧大任
朝代：明

登高聊送远，惆怅欲沾衣。江晚征鸿度，关寒落叶飞。粤台曾北望，汉使已西归。君去看衰草，无劳怨夕晖。
载酒夜过普惠僧舍访吴虎臣
作者：欧大任
朝代：明

漆园吾岂傲，骑马亦闲行。为访无家客，因知出世情。院灯驯鸽下，山磬暝鸦惊。浊酒逢君醉，浮沉不用名。
辅国将军竹隐朱公挽词
作者：欧大任
朝代：明

西京王子侯，醴客重南州。闻乐曾看对，称诗雅好游。翛然大鸟下，凄矣乱乌愁。何处吹笙过，缑山一片秋。
辛丑元日
作者：欧大任
朝代：明

千官元会肃金貂，草莽何由听九韶。楚水舟航淹日月，汉京鹓鹭满云霄。边防北虏期更戍，凯奏南蛮已入朝。想见阳和遍寰宇，沧江谁道有渔樵。
辛卯元日梦中作
作者：欧大任
朝代：明

元会衣冠岁又逢，梦回犹听景阳钟。彤楼日影三千丈，紫禁烟花一万重。谒者催班趋北阙，词臣握管颂东封。西都汉道今方盛，尚有辞荣邴曼容。
辞署邑后入浮光山
作者：欧大任
朝代：明

天眼支郎定里开，笑予辞印入山来。自怜不似柴桑冷，三径荒时尚未回。
边兵来
作者：欧大任
朝代：明

边书昨日至，人望江总制。边书今日闻，人望马将军。胡尘早暗沙头儿，墙子岭边胡马飞。爷娘妇女急收保，大男挽驮孩牵衣。襆被裹装束煤荻，顾引马骡鸡狗狶。都门列卒呵行者，云拥催兵快骑归。司马授钺司农饷，辇金县爵军中赏。兜鍪李郭一时来，都人收泪手加颡。劳苦边兵胆力粗，雨雪满甲冰满须。半弯繁弱仍吹芦，誓取贤王扫休屠。捷音入，天语呼。大同乎，宣府乎。火影已卜夷虏逋，日暮千里杀气孤。帝将授之金仆姑，更为国家西击胡。
辽后妆楼为雷雨所败有述
作者：欧大任
朝代：明

遗踪深阒寂，异代久崔嵬。自昔琼为岛，犹传壁是台。上都荒屋社，废阁弃山隈。井画多存藻，阑雕半渍苔。凝丹随日转，积翠亘天开。林殿黄图胜，宫池太液回。脂曾波共腻，镜与月俱摧。花尚窥妆发，鸾仍学舞来。千秋馀草木，一夕逐风雷。河岳云俱幻，烟霜劫有灰。秦年骊谷在，汉日柏梁灾。不用留殷鉴，周基万岁培。
达摩洞
作者：欧大任
朝代：明

浮海南行佛业兴，岩头犹纪过江僧。渡芦去面嵩山壁，传得东来第一灯。
迁居青溪周文美以酒榼至
作者：欧大任
朝代：明

西廨频迁次，为郎拙可知。宦游三署转，家具一车移。潘岳直犹寓，周颙到未迟。宅边寻菊把，溪上觅莼丝。惯懒旋抽牍，残痾久废诗。钟山今正近，猿鹤莫相疑。
过乌利岩寻乌利仙修炼故迹
作者：欧大任
朝代：明

仙灵有窟宅，瑶木带岩扃。我行访名山，始识乌利名。万里从罡风，飘飖云中行。借问此何所，乃是真人庭。餐霞结灵气，晞发朝阳升。羽化入帝乡，倏忽见云軿。愿言从之游，斋洁练我形。纵身天汉上，谢彼尘世荣。玄洲邈何在，咫尺昆崙城。从此游无穷，延年以长生。
过休宁访汪禹乂邵长孺
作者：欧大任
朝代：明

雪霁山城曙色开，冲寒犹为故人来。柴门下马惊相问，稚子牵衣绕几回。河洛风尘千里梦，广陵花月十年杯。只今世路头堪白，莫漫飘零说剑才。
过何别驾介之朱明府仲开同集
作者：欧大任
朝代：明

百里劳车骑，西来一叩扃。题诗何逊阁，载酒子云亭。几杖探灵气，儿童望德星。广陵今绝调，难向众人听。
过元人故城
作者：欧大任
朝代：明

锦绣山河尽帝州，前朝遗迹岂堪愁。不闻燕筑游秦市，何限汶篁植蓟丘。古堠螀啼残露夕，长天鸿断落霞秋。王孙猎向西原去，饮马行行过白沟。
过兖州寄李阳谷
作者：欧大任
朝代：明

故人双舄远，一望鲁东门。经术汶阳重，儒风稷下尊。出令惭小草，佩欲赠芳荪。粤客犹章甫，谁怜岁七奔。
过凤阳谒皇陵
作者：欧大任
朝代：明

御碑开万古，文考德光辉。启运艰难早，乘时历数归。宫为银海涌，云似鼎湖飞。陵阙标河岳，中都本帝畿。
过南康寄蔡山人
作者：欧大任
朝代：明

蓉子何年国，桐君此日台。隐无千亩竹，诗在一庭梅。停楫思携手，题书问举杯。邮程非兴尽，犹是雪中回。
过南阳饮方司勋允治宅
作者：欧大任
朝代：明

浮光客似广陵贫，五载逢君是故人。省闼挥毫知赋就，风尘握手见情亲。玉箫吹月江淮夜，宝马看花宛洛春。明日关河千里去，肯辞深酌负陈遵。
过吕心文五柳庄题壁上
作者：欧大任
朝代：明

语溪城中寻吕子，别业城西裁一里。躬耕负郭田十双，种竹编篱杂荆杞。五株华盖植亭亭，倦锄斗酒时徙倚。泰兴为令四十日，彭泽弃官亦如此。题诗我似刘遗民，作记先传沈惇史。拂衣隐矣何快哉，丈夫八尺常崔嵬。谁知晋室徵君后，五柳先生归去来。
过吴幼安窥豹馆同余伯祥姚叙卿陆无从
作者：欧大任
朝代：明

白下称诗旧有名，爱君文杏馆初成。垆头一醉狂奴态，匕首双投国士情。词赋雁行推渐长，江湖鱼服敢相轻。萍花荇叶堪携手，何用浮沉托外兵。
过喻水部邦相留酌得颜字
作者：欧大任
朝代：明

楚歌何自入燕关，闻是恩深早赐环。兰芷并含公子泪，芙蓉双照逐臣颜。句因谢客题精舍，疏与匡君乞障山。他日清觞那可共，天涯吾已倦知还。
过大报恩寺皓上人房
作者：欧大任
朝代：明

释子期相过，清斋开石房。鹿驯方听法，院静忽闻香。塔下慈云护，林间慧吹凉。谷峦幽意惬，钟磬道情长。色相窥莲字，皈依礼药王。心期禅境寂，褰我薜萝裳。
过姑苏访郭郡博
作者：欧大任
朝代：明

高士传家更有诗，偶从岭外荷君知。平原文学推匡鼎，此去吴门一解颐。
过官渡河入光山
作者：欧大任
朝代：明

候晓津亭驿骑多，中原道路此经过。镇淮楼影临官渡，浮弋山光带寨河。白氎尚存京洛俗，青翰空忆越人歌。北风吹雪千馀里，零乱貂裘奈尔何。
过宝林僧舍因忆亡友潘启纯
作者：欧大任
朝代：明

曾伴戴颙栖遁处，今成桑扈返真庵。井沉桐月香台侧，窗掩松风石涧南。每借佛灯翻贝蕳，几听僧梵绕花龛。残经应已封蛛网，犹记山房半夜谈。
过尉氏登阮籍啸台
作者：欧大任
朝代：明

朝登古台上，迢递望大河。北倚菟氏城，独流扬洪波。台下荒荆榛，蒙茏带嵯峨。阮公昔长啸，悲风起藤萝。白眼视世人，礼法亦已苛。婚媾曾谢却，沉湎惟微酡。笑彼当涂子，负乘何其多。貂冠导华簪，佩玉垂纤罗。丹组绾银黄，列侍二八娥。少年矜得意，蜉蝣将如何。不见苏门人，鸾声在山阿。俶傥咏我怀，齐轨宁蹉跎。任放竹林游，徘徊蓬池歌。
过少室书院是李渤徵君旧居
作者：欧大任
朝代：明

人传谏议名，不识徵君宅。嵩云无世情，飞入窗间白。
过峄山题邹县亭子
作者：欧大任
朝代：明

邹峄晴看翠满衫，杏花飞尽柳毵毵。怪来马上还家梦，却是青山似岭南。
过巩华城二首
作者：欧大任
朝代：明

汉家仙仗七陵东，步辇曾留五祚宫。边燧不来犹望幸，玉窗珠户绣帘栊。胡马鸳鸯赭白肥，射生年少半绯衣。城边尘暗长杨路，玉勒秋田校猎归。
过巩华城二首·其一
作者：欧大任
朝代：明

汉家仙仗七陵东，步辇曾留五祚宫。边燧不来犹望幸，玉窗珠户绣帘栊。
过巩华城二首·其二
作者：欧大任
朝代：明

胡马鸳鸯赭白肥，射生年少半绯衣。城边尘暗长杨路，玉勒秋田校猎归。
过广武
作者：欧大任
朝代：明

广武山前云色开，千年楚汉已尘埃。时无英雄有竖子，长啸秋风天际来。
过归安丞殷君旧读书处
作者：欧大任
朝代：明

陶公非但爱吾庐，泛览流观十载馀。映雪古梅开户牖，哦松新水绕阶除。传家箧里三坟字，散帙林中二酉书。问讯当年居士宅，只今驷马在门闾。
过报国寺访胡文甫
作者：欧大任
朝代：明

双骑城南白玉珂，相逢缓颊更如何。酒开莲社僧能许，饭出香厨客自过。无恙衣装风雪后，何来剑气斗牛多。市中尚有荆高筑，谁共旁人醉和歌。
过方士功玄隐轩
作者：欧大任
朝代：明

海内诗名谢法曹，径荒今已长蓬蒿。书成亭下玄为草，载向门前白是醪。孺子湖连敷浅远，匡庐山并少微高。知君不借青云色，以此千秋亦足豪。
过族兄任充墓
作者：欧大任
朝代：明

吾家居士老羊裘，逸气平生竟一丘。隐市未逢无忌访，著书应待所忠求。瑶琴寂寞诗坛晚，宝剑凄凉宰树秋。闻道五噫终避世，要离犹可慰同游。
过朱潜父种菊园
作者：欧大任
朝代：明

五柳门前一草亭，手栽丛菊爱延龄。只今南国王孙宅，人识西江处士星。离垢先生旧有园，黄花三径喜犹存。篮舆半醉归来日，尚有柴桑浊酒尊。
过朱潜父种菊园·其一
作者：欧大任
朝代：明

五柳门前一草亭，手栽丛菊爱延龄。只今南国王孙宅，人识西江处士星。
过朱潜父种菊园·其二
作者：欧大任
朝代：明

离垢先生旧有园，黄花三径喜犹存。篮舆半醉归来日，尚有柴桑浊酒尊。
过李太史子田
作者：欧大任
朝代：明

先朝供奉渥恩浓，一出承明守秩宗。淮水尚看秦日凿，周南犹滞汉家封。寻君江浦将千里，携我钟陵第几峰。早晚紬书徵太史，殿头东角候飞龙。
过梁少学斋中
作者：欧大任
朝代：明

词赋堪招隐，非关桂树留。餐英含坠露，岸帻醉高秋。琴许山僧听，诗因海客酬。过从知不厌，犹似竹溪游。
过汝南访徐子与使君
作者：欧大任
朝代：明

望气寻君汝邓来，乘春冰雪马前开。周璆谬忝斋中客，徐干今推邺下才。坐啸试临桐柏水，倚歌还上景夷台。长安西去谁知己，乞取金龟醉几回。
过汤阴谒岳忠武庙
作者：欧大任
朝代：明

遥指汤阴路，西寻鄂国居。行云犹惨淡，征马尽踌躇。逆虏兵曾炽，中原愤未除。旄头南落日，鼓角北征馀。谋国奸先蠹，和戎策已疏。黄龙期痛饮，丹诏促归与。草染苌弘血，霜飞乐毅书。皇天不可问，烈士竟何如。力尽朱仙镇，魂随二帝车。山河留壮气，不敢泣欷歔。
过沈太史肩吾饮话江淮旧事
作者：欧大任
朝代：明

雨后城西策马寻，故人今喜在词林。交论羁旅同盟日，病许驱驰异代心。江上箫声劳梦寐，石头书札付浮沉。先登努力君能事，执辔中原念独深。
过沙河行
作者：欧大任
朝代：明

离宫千里苑城开，扈从当年尽汉才。凤扆尚留清禁肃，龙游曾奉属车来。日高复道晨驱出，星散周庐夜徼回。宣曲长杨俱望幸，彩云深护建章台。
过河间郡
作者：欧大任
朝代：明

幽州甲士何翩翩，自许黄金召募年。插羽东翻沧海日，鸣铙北扫塞垣烟。路旁小儿能杀马，河间姹女工数钱。不见听鸡刘越石，侠客中原空自怜。
过潘子朋栎园
作者：欧大任
朝代：明

大栎萧森江上村，杖藜寻尔辟疆园。瓜山文藻风流在，金马何论更避諠。激湍流水绕房栊，古木长含万里风。问字曾称老宾客，浊醪今日忆杨雄。
过潘子朋栎园·其一
作者：欧大任
朝代：明

大栎萧森江上村，杖藜寻尔辟疆园。瓜山文藻风流在，金马何论更避諠。
过潘子朋栎园·其二
作者：欧大任
朝代：明

激湍流水绕房栊，古木长含万里风。问字曾称老宾客，浊醪今日忆杨雄。
过潘少承山居
作者：欧大任
朝代：明

门掩深春草，潘尼爱客过。世疏金马召，山狎紫芝歌。交谊偏泉石，才名仅薜萝。茅斋足萧散，高枕更如何。
过焦山访郭次父不遇
作者：欧大任
朝代：明

遥闻登岱俯黄河，曾问秦松近若何。京口我寻三诏洞，吴门君去五噫歌。精庐雪后留瓢笠，曲径春深长薜萝。满目白云今出岫，石床终夜梦沧波。
过玄宁观访潘启明不遇
作者：欧大任
朝代：明

许掾能相诣，潘尼不可攀。情因朋好重，老觉宦游闲。潦倒羞怀刺，沉冥学闭关。笑看休浣日，谁遣独醒还。
过白子直
作者：欧大任
朝代：明

蹩躠风尘尔蚤回，射阳渔长兴悠哉。好书竹简三车积，纳印柴门五柳开。浯水僧携唐颂至，谷城人榻汉碑来。白家更有香山社，宾客何因得共陪。
过石涧桥初入庐山
作者：欧大任
朝代：明

曲涧泠泠乱石中，红尘已隔几千重。从今欲控仙人鹤，飞过匡庐第一峰。
过缑氏上轘辕岭
作者：欧大任
朝代：明

玉笙犹有馆，缑岭夕阳间。马入轘辕道，雅投女几山。一官游已倦，五岳鬓先斑。为赴千年约，东寻白鹤还。
过董山人馆题壁
作者：欧大任
朝代：明

二十年前客，君犹困一经。竹仍开径绿，山自下帷青。临帖窥秦篆，题碑学汉铭。何人能引荐，西看少微星。
过薛城
作者：欧大任
朝代：明

公子倾身下士年，至今侠气尚翩翩。三千客散荒秋草，七十城空锁夕烟。长铗飘零收慷慨，高台歌舞惜婵娟。不须更奏雍门曲，牧竖樵童满墓田。
过许赞善维桢饮怀王太史绍传
作者：欧大任
朝代：明

羸马风埃使者催，逢君书殿讲经回。渴思白堕从谁问，赐出黄封为客开。沉陆金门三月梦，谈天玉署十年杯。先朝供奉王郎远，何日孤槎海上来。
过豫章访朱用晦
作者：欧大任
朝代：明

朔风隃岭为君行，岂但西园斗酒情。饮是布衣留十日，交无缟带赠平生。以予下走称驽蹇，借客中原但姓名。此夕不禁飞动意，双龙今在豫章城。
过邺下访谢山人茂秦
作者：欧大任
朝代：明

中原七子似君稀，独向西河老布衣。四海风云鸿鹄远，五陵烟月薜萝归。竹林青荫乌皮几，铜雀高临白板扉。自笑缁尘京洛去，新诗偏忆谢玄晖。
过钓台谒严先生祠
作者：欧大任
朝代：明

七里滩头江路长，汉家使者访行藏。冲波丝曳高台月，倚石裘披大泽霜。但有客星随帝座，可能宾馆就君房。至今千载萍蘩在，扶策低徊荐一觞。
过长源就程子虚宿
作者：欧大任
朝代：明

问讯丰干社，因君策马寻。盖倾交未晚，榻下意何深。綵笔诸生事，绨袍国士心。剧谈天欲曙，携手恋山林。
过隋故宫二首
作者：欧大任
朝代：明

龙舸忘归几岁华，六军飞挽万方嗟。辽阳鼓角沧波远，巩洛山河落日斜。水调杨花歌九曲，江游萤火散千家。芜城莫引中原目，衰柳残堤宿暮鸦。金雁波沉彩树凋，汴河东入广陵遥。倚窗曾赋风前楫，惊枕空悲梦里雕。宝帐烟花迷陇月，锦帆云雨听江潮。吴公台下雷塘路，多少高楼怨玉箫。
过隋故宫二首·其一
作者：欧大任
朝代：明

龙舸忘归几岁华，六军飞挽万方嗟。辽阳鼓角沧波远，巩洛山河落日斜。水调杨花歌九曲，江游萤火散千家。芜城莫引中原目，衰柳残堤宿暮鸦。
过隋故宫二首·其二
作者：欧大任
朝代：明

金雁波沉彩树凋，汴河东入广陵遥。倚窗曾赋风前楫，惊枕空悲梦里雕。宝帐烟花迷陇月，锦帆云雨听江潮。吴公台下雷塘路，多少高楼怨玉箫。
过韶州宿芙蓉驿
作者：欧大任
朝代：明

峡过浈阳尽始兴，旧游名胜记吾曾。霜天雁字孤城月，水驿滩声一夜灯。泷口刺船愁问吏，曹溪飞锡欲寻僧。夷犹更进芙蓉棹，韶石峰头望舜陵。
过高邮寄柳彬仲
作者：欧大任
朝代：明

问驿高沙馆，思君玄草亭。花能连帐绛，山自入帘青。隐几官如水，扬帆客是星。朱弦双琐在，难向柳侯听。
还旧园酬郭学宪舜举药洲见怀
作者：欧大任
朝代：明

介居溪上一柴门，荒径萧萧落叶繁。松锁仅成摩诘墅，竹深何有辟疆园。铜鱼使至劳相赠，金马归来学避喧。持报药洲谭秇客，纵能吹剑不堪论。
进艇
作者：欧大任
朝代：明

商飙昨夕至，进艇晓来难。灌木秋声急，荒江日影寒。客犹思旧雨，书不寄长安。闻道鲈鱼上，惟应事钓竿。
连滩砦讯罗定风土寄王兵宪索平蛮碑
作者：欧大任
朝代：明

兴尽非关道路难，两山烽息久平安。游人茉莉簪藤帽，上客槟榔荐竹盘。疆理更开周日月，井闾今有汉衣冠。西行不索图经去，愿借韩陵片石看。
追送陆元量宪使华节亭不及
作者：欧大任
朝代：明

青山病后出柴门，羸马迟迟惨别魂。清啸尚思刘越石，交情敢负赵平原。九峰归卧驯林虎，六月哀歌断岭猿。独有吴淞千里雪，梦寻堪到陆家园。
送丁办事还还京
作者：欧大任
朝代：明

饶饶意气迈群英，曾向京华著令名。拜命一官辞玉陛，驱车千里到山城。儿童竹马随征旆，驿路梅花点去旌。归觐天颜敷伟绩，九重应见沐恩荣。
送丁子文赴浙省
作者：欧大任
朝代：明

名士曾书记，之官亦散曹。登楼中夜月，作赋曲江涛。荷叶迎仙棹，薇花洒客袍。知君还北望，离思满烟皋。
送丁戊山人返闽中
作者：欧大任
朝代：明

白日乍逢勾漏令，青山归觐武夷君。手扶藜杖经溪雪，囊贮荷衣度海云。绛节只将鸡犬去，赤霄终远凤皇群。虹桥宴后还来否，祇恐璈笙不可闻。
送丁户部庸卿谪延平
作者：欧大任
朝代：明

昔从燕市怅离群，何意邗江复送君。半刺独怜千里去，悲歌宁遣众人闻。天垂碣石看孤雁，日落长安隔五云。谁念为郎头已白，七闽今逐仗波军。
送万明府赴元城
作者：欧大任
朝代：明

春鸿同听蓟云间，佩印都亭去莫攀。柳外卢奴分大陆，城头沙麓引恒山。刍粮远实黄花塞，烽火空悬白马关。三辅试君宁保漳，计期飞传已徵还。
送万治赴长芦
作者：欧大任
朝代：明

一官盐策借才贤，斥卤黄花索酒钱。厅事垂帘清似水，不妨闲著海王篇。芦台千里最宜秋，宾客南皮况雅游。岂但鱼盐容傲吏，宦情何处不沧洲。
送万治赴长芦·其一
作者：欧大任
朝代：明

一官盐策借才贤，斥卤黄花索酒钱。厅事垂帘清似水，不妨闲著海王篇。
送万治赴长芦·其二
作者：欧大任
朝代：明

芦台千里最宜秋，宾客南皮况雅游。岂但鱼盐容傲吏，宦情何处不沧洲。
送三怀上人归金陵住持大报恩寺
作者：欧大任
朝代：明

丛林六代表江关，趺坐翻经尔自闲。小品签从明月下，长干塔在乱云间。布金可待酬恩至，挂钵应知乞法还。持得摩尼一珠去，为谁功德施名山。
送丘计部谦之出守潮州二首
作者：欧大任
朝代：明

省郎四十已专城，忼慨何妨度岭行。綵笔长安传赋草，铜符沧海借才名。鱼龙久避戈船战，粳稻新收甲士耕。下教应知求赵德，州人不用更谈兵。万里风云一据鞍，天边旌旆渡桑乾。酒人西送犹燕筑，使者南行尚汉冠。翡翠越裳簪玉暖，荔枝炎海椀浆寒。青山处处襜帷色，竹马津头夹道看。
送丘计部谦之出守潮州二首·其一
作者：欧大任
朝代：明

省郎四十已专城，忼慨何妨度岭行。綵笔长安传赋草，铜符沧海借才名。鱼龙久避戈船战，粳稻新收甲士耕。下教应知求赵德，州人不用更谈兵。
送丘计部谦之出守潮州二首·其二
作者：欧大任
朝代：明

万里风云一据鞍，天边旌旆渡桑乾。酒人西送犹燕筑，使者南行尚汉冠。翡翠越裳簪玉暖，荔枝炎海椀浆寒。青山处处襜帷色，竹马津头夹道看。
送丘计部谦之出守潮州二首·其二
作者：欧大任
朝代：明
体裁：七言律诗

万里风云一据鞍，天边旌旆渡桑乾。酒人西送犹燕筑，使者南行尚汉冠。翡翠越裳簪玉暖，荔枝炎海碗浆寒。青山处处襜帷色，竹马津头夹道看。
送中父过赵并游潞下
作者：欧大任
朝代：明

结束西游去，江淮共此尊。璧终辞客邸，裾自曳王门。夜雪漳河骑，春花潞子园。吕安曾佐锻，莫负竹林言。
送习太史时甫谪泉州推官
作者：欧大任
朝代：明

法署星悬寄薄游，荔丹蕉绿待君侯。中山书在徒盈箧，五月薪归自有裘。晋代衣冠南渡客，洛阳烟水小江秋。主恩宣室能前席，东观行瞻紫殿头。
送于殿讲可远谢病还东阿
作者：欧大任
朝代：明

讲幄西清学士班，绿槐丹陛侍龙颜。病从金马新辞阙，焚却银鱼自闭关。精舍渐生书带草，世家原在谷城山。东归玉舄春无恙，欲共青骡海上还。
送人游岳州
作者：欧大任
朝代：明

离人愁独醒，湘草正青青。忆上巴陵渡，春波满洞庭。
送从弟淳伯南归二首
作者：欧大任
朝代：明

三载惊相见，都亭把袂时。游梁吾已倦，入洛尔何迟。谁诵淩云赋，仍为失路悲。天涯贫贱别，只少杜陵诗。同有怀萱梦，而先戏彩欢。朝餐行荐笋，秋佩且纫兰。山笥归时检，尘冠异日弹。长安春柳色，还待玉骢看。
送从弟淳伯南归二首·其一
作者：欧大任
朝代：明

三载惊相见，都亭把袂时。游梁吾已倦，入洛尔何迟。谁诵淩云赋，仍为失路悲。天涯贫贱别，只少杜陵诗。
送从弟淳伯南归二首·其二
作者：欧大任
朝代：明

同有怀萱梦，而先戏彩欢。朝餐行荐笋，秋佩且纫兰。山笥归时检，尘冠异日弹。长安春柳色，还待玉骢看。
送何光禄判永州
作者：欧大任
朝代：明

零陵千里路，君拥白门驺。旗引监州客，帷搴别乘侯。三湘开岳馆，百粤绕江楼。为政先风咏，翩然紫盖秋。
送何别驾见可之晋陵
作者：欧大任
朝代：明

佐郡推经术，名儒出汉庭。严霜醒蓟酒，落月引吴舲。稻熟荆溪馆，鲈肥笠泽亭。延州歌颂在，谁共使君听。
送何太仆入贺还平凉
作者：欧大任
朝代：明

长安何处望萧关，醉里燕歌一解颜。辑瑞北来趋魏阙，封轺西去过秦山。城连上郡羌胡远，马饱中原战伐闲。乘障莫嗟边吏苦，玺书行召护军还。
送何太史启范册封楚襄二府
作者：欧大任
朝代：明

翩翩玉节拥前驱，人识西来旧弃繻。岳色中原标二室，赋才左氏冠三都。行经江汉听鸿度，谒入闾门下马趋。莫向周南留滞久，登封还欲借名儒。
送何生赴塞上
作者：欧大任
朝代：明

投笔新持金仆姑，漠南秋散五单于。男儿一障酬恩日，还拜君王丈二殳。
送何长卿往江西兼询同伯宗良用晦贞吉孔阳诸宗侯三首
作者：欧大任
朝代：明

南来名士得何颙，篆学秦斯隶汉邕。一舸图书前路去，大江秋色照芙蓉。尊前十日我曾留，君去追随亦雅游。最忆豫章胜邺下，西园飞盖满南州。双鱼书不寄江干，应问南曹水部官。病后青溪曾弄笛，梅花吹送秣陵寒。
送何长卿往江西兼询同伯宗良用晦贞吉孔阳诸宗侯三首·其一
作者：欧大任
朝代：明

南来名士得何颙，篆学秦斯隶汉邕。一舸图书前路去，大江秋色照芙蓉。
送何长卿往江西兼询同伯宗良用晦贞吉孔阳诸宗侯三首·其三
作者：欧大任
朝代：明

双鱼书不寄江干，应问南曹水部官。病后青溪曾弄笛，梅花吹送秣陵寒。
送何长卿往江西兼询同伯宗良用晦贞吉孔阳诸宗侯三首·其二
作者：欧大任
朝代：明

尊前十日我曾留，君去追随亦雅游。最忆豫章胜邺下，西园飞盖满南州。
送佘彦纶宰合肥
作者：欧大任
朝代：明

燕山驿路蝉声稀，蓟门关前桑叶飞。故人得意鸣驺去，想见闾门迎锦衣。庐江小吏来到门，双旌催驾叠鼓喧。舒城馆里不遑食，亚父山旁将驻轩。西望镇淮楼橹开，桐柏之水如丝来。少年白晰宰京县，民得饭稻羹芋魁。吠无犬兮驯有雉，忆尔行春过淝水。诏书明日下扶风，蚤入长安见天子。
送余太史伯祥册封衡府
作者：欧大任
朝代：明

凤城西跃九花虬，况是亲持玉节游。刻石琅琊劳使者，剪桐沧海赐诸侯。绡来席上鲛为室，霞起涛边蜃作楼。左席称诗青社月，前驱负弩白门秋。风尘拥彗驺曾出，水旱封书黯自愁。禁近归来趋入谒，不知何以献宸旒。
送余太史还朝
作者：欧大任
朝代：明

千里趋还供奉班，御炉烟里觐龙颜。紬书东观秋槐里，劝讲西清昼漏间。几奏登歌归乐府，何年史记托名山。柏梁盛事空相忆，只有淮南桂可攀。
送余进士明复司法常州
作者：欧大任
朝代：明

江南容易别，且醉胡姬楼。策马看芳草，听莺过远邮。雨深杨子渡，花傍晋陵舟。三尺君持去，归时汉殿秋。
送俞公临游楚
作者：欧大任
朝代：明

风急临沧观，劳劳送客频。鄂花吹笛侣，江月刺船人。倚相今名楚，安期不入秦。著书君好在，何处卧荆榛。
送俞文学国声赴永宁
作者：欧大任
朝代：明

名邑表儒门，江通赣水源。书携三箧富，坐拥一毡温。白鹿风偏远，青莲道更尊。圜桥人望久，来颂汉家恩。
送倪公甫渡河访朱子得
作者：欧大任
朝代：明

访旧宁辞远，春深浊浪低。衣裘修武北，风雨太行西。郡阁吟红药，山家杖赤藜。天坛君若到，欲寄白云题。
送傅惟忠
作者：欧大任
朝代：明

汴堤疏柳拂征鞍，十载逢君尚鹖冠。射虎陇西工饮羽，连鳌海上老持竿。赋成片札淩云起，气结双钩照斗寒。白首谈兵传介子，汉家还待斩楼兰。
送元诚叔父北上
作者：欧大任
朝代：明

汉家频下诏，赋客上金銮。言从兰棹去，暂辍竹林欢。白雁江汀晚，黄花驿路寒。明年燕酒熟，把袂醉长安。
送冯京倅致仕归华亭
作者：欧大任
朝代：明

彬彬汉代孝廉同，纳禄书驰奏法宫。鸥泛未忘沧海上，鲈肥先下大江东。庞眉尚得迁都尉，骥足何劳荐治中。是处名山皆可隐，杖藜吾亦待秋风。
送冯侍御出按山西
作者：欧大任
朝代：明

侍从当年草白麻，西行绣斧有光华。晋阳列署看双柏，汾水鸣骢散五花。霜落胡沙边燧暗，星随汉使岳云斜。建章正待筹边疏，不用蒲稍入内家。
送冯妹夫用唯南归
作者：欧大任
朝代：明

东床君是谢家亲，文采风流亦未贫。闻道阳元成宅相，衡门归去扫荆榛。茱萸湾下广陵楼，风引孤帆不可留。满目离情君自见，千山鸿雁白云秋。五岭烟霞老葛巾，临行把袂各酸辛。汝归应访吾诸弟，篱下黄花少一人。短笛南征马伏波，海门霜色避横戈。青山待我抽簪日，莫遣风尘到薜萝。
送冯妹夫用唯南归·其一
作者：欧大任
朝代：明

东床君是谢家亲，文采风流亦未贫。闻道阳元成宅相，衡门归去扫荆榛。
送冯妹夫用唯南归·其三
作者：欧大任
朝代：明

五岭烟霞老葛巾，临行把袂各酸辛。汝归应访吾诸弟，篱下黄花少一人。
送冯妹夫用唯南归·其二
作者：欧大任
朝代：明

茱萸湾下广陵楼，风引孤帆不可留。满目离情君自见，千山鸿雁白云秋。
送冯妹夫用唯南归·其四
作者：欧大任
朝代：明

短笛南征马伏波，海门霜色避横戈。青山待我抽簪日，莫遣风尘到薜萝。
送冯孝廉咸父北上
作者：欧大任
朝代：明

斗酒青溪曲，君行谒玉除。家传缑氏学，兵少洛阳书。御宿春飞骑，承明夜直庐。他时看建节，何但汉相如。
送冯屯部信伯补抚州
作者：欧大任
朝代：明

襜帷南去问桑麻，江燕飞飞引旆斜。内史台边翻忍草，夫人坛上散明霞。铜陵夜月红泉酒，绣幕春风玉茗花。太小冯君称汉吏，赐金何日到天涯。
送冯方伯汝言赴江西
作者：欧大任
朝代：明

十载闻君自有曹，名家不羡五陵豪。位尊方岳提封远，地控东南屏翰劳。綵笔匡庐回夕照，楼船彭蠡压春涛。江淮还待趋朝日，剑佩秋悬北斗高。
送冯明府谪教润州
作者：欧大任
朝代：明

讲肆延陶令，今非马队扃。葛巾原漉酒，绛帐且传经。高浪西津白，生烟北固青。江南书札近，好寄鹤丘铭。
送冯署正擢应天府倅
作者：欧大任
朝代：明

南去怜君捧檄劳，秦家内史汉功曹。天开丰镐城为石，江出岷峨雪作涛。渚下暂邀桓野笛，府中今佩吕虔刀。故人蓟北长相望，尺素春来白雁高。
送冯鸿胪文在待次南还
作者：欧大任
朝代：明

汉家典谒重句胪，曾向诸儒议石渠。三府贤良爰季奏，五侯笔札子云书。舟同赋客堪游泛，楼似仙人且燕居。交戟幸逢明盛日，岂容蓑笠狎樵渔。
送刘伯玄兄弟北上作黄鹄篇
作者：欧大任
朝代：明

君不见西飞太液双黄鹄，宫前沆漭春波浴。白日寒光飒羽毛，乐府歌之荐嘉福。刘生兄弟起梁苑，五色衣裳照龙衮。给札承明侍从间，一朝致身未为晚。忆我酣呼郭隗台，黄金突兀浮云摧。当时骏马不易得，此地悲风千里来。易水东流过台侧，太行雪片大如席。舞阳勾践安在哉，吴钩洒削芙蓉色。昨传烽燧到边城，三辅先屯大将营。天山遥夺单于垒，瀚海俱悬属国兵。刘生岂但文章伯，花卿二子腾骧客。实塞先条汉使书，绕朝独赠秦人策。入关弃繻谁敢当，门前受谒诸侯王。腰间不插大羽箭，手上何用绿沉枪。自挥晓日旌旗散，宁遣秋阴鼓角长。三军喜见旄头落，圣人端拱开明堂。借君千尺如虹笔，长扫妖氛北斗旁。
送刘伯良宰信宜
作者：欧大任
朝代：明

明卿春出牧，慷慨又刘生。邸吏惊怀印，都人羡请缨。云随铜柱尽，山过窦州平。我欲移家去，鸣弦听诵声。
送刘侍御出按滇中
作者：欧大任
朝代：明

昆明使者出西台，六传风烟此日开。绣斧汉庭尊直指，琳琅荆楚重时才。武侯营向盘江去，博望槎浮洱海来。自昔殊方劳讽谕，皂囊封事待君回。
送刘侍御汝弼谢病还闽
作者：欧大任
朝代：明

江头骢马散鸣珂，赐告还山奈乐何。一给参苓云卧远，十年冠盖陆沉多。披襟夜月调琴曲，把酒秋风入榜歌。南宝家林虽可恋，青蒲丹地莫蹉跎。
送刘僚长士美谳狱四川四首
作者：欧大任
朝代：明

巴子风烟白帝城，岷江东下乱涛声。剑门正待题铭过，僰道遥看拥传行。法家三尺竹为书，益部占星望使车。共喜汉廷宽大诏，引经平决更何如。濯锦江前万里桥，草玄题柱半萧条。君去爰书多暇日，巴渝歌起木兰桡。陇坂碉门几万盘，武侯城远渡泸寒。峨眉天外三千丈，谁共仙郎雪后看。
送刘僚长士美谳狱四川四首·其一
作者：欧大任
朝代：明

巴子风烟白帝城，岷江东下乱涛声。剑门正待题铭过，僰道遥看拥传行。
送刘僚长士美谳狱四川四首·其三
作者：欧大任
朝代：明

濯锦江前万里桥，草玄题柱半萧条。君去爰书多暇日，巴渝歌起木兰桡。
送刘僚长士美谳狱四川四首·其二
作者：欧大任
朝代：明

法家三尺竹为书，益部占星望使车。共喜汉廷宽大诏，引经平决更何如。
送刘僚长士美谳狱四川四首·其四
作者：欧大任
朝代：明

陇坂碉门几万盘，武侯城远渡泸寒。峨眉天外三千丈，谁共仙郎雪后看。
送刘兵宪长钦赴滇中
作者：欧大任
朝代：明

秋宪能文似马卿，玺书尺一奉西行。版收君长三千部，旆入丁男十万兵。邛杖至今通越巂，楼船犹自会昆明。铙歌好奏从军乐，仆射何妨是父兄。廷中新赐豸为冠，马首争迎镂玉鞍。缅甸字传军府令，吐蕃书献内庭看。霜飞藤笠秋偏早，风送芦笙夜不寒。汉使碧鸡曾未远，登楼何处望长安。
送刘兵宪长钦赴滇中·其一
作者：欧大任
朝代：明

秋宪能文似马卿，玺书尺一奉西行。版收君长三千部，旆入丁男十万兵。邛杖至今通越巂，楼船犹自会昆明。铙歌好奏从军乐，仆射何妨是父兄。
送刘兵宪长钦赴滇中·其二
作者：欧大任
朝代：明

廷中新赐豸为冠，马首争迎镂玉鞍。缅甸字传军府令，吐蕃书献内庭看。霜飞藤笠秋偏早，风送芦笙夜不寒。汉使碧鸡曾未远，登楼何处望长安。
送刘别驾应虞赴松江
作者：欧大任
朝代：明

大邦资画诺，岂但汉功曹。学以家传贵，名因吏隐高。九峰开晓色，三泖泛春涛。已待王祥起，何人赠佩刀。
送刘太史册封入秦便归高平省觐
作者：欧大任
朝代：明

曙星阊阖九天开，奉使今劳侍从才。玉节行经丹水路，彩衣归献紫霞杯。崤陵花木莺边过，华岳风云马上来。共羡史迁年最少，周南无滞客轺回。
送刘太史奉使桂林
作者：欧大任
朝代：明

虎节朝持出紫宸，燕郊芳草送征轮。茅分粤徼开藩国，花满漓江待使臣。玉署一星彤管客，柴门五柳白头亲。过家牛酒应相忆，候尔还朝及早春。
送刘太史子良册封周府
作者：欧大任
朝代：明

词臣握节向中原，帝宠亲藩玉册尊。过市更持公子辔，抽毫应赋孝王园。黄河浊浪今双下，少室三花尚几存。十载游梁曾作客，羡君兰佩奉明恩。
送刘太史衍亨奉使韩藩因还任丘为尊公寿
作者：欧大任
朝代：明

天书捧出建章宫，西望金城百二雄。秦地诸王符是玉，汉家使者佩成虹。关门曙色青云上，陇树秋风紫塞东。君著赐衣行戏彩，归持彤管奏回中。
送刘子乔自塞上返汴中
作者：欧大任
朝代：明

握槊渔阳下，刘生气不平。人谁求剧孟，客岂失祢衡。任侠何论贱，谈兵不用名。吹台高李在，归去扫柴荆。
送刘子继还楚中
作者：欧大任
朝代：明

名姓词场已策勋，锦囊归著五游文。经奇自许刘公干，笔札谁如谷子云。中散风流龙性在，平陵池馆雁行分。从来楚泽多芳草，何处瑶华一寄君。
送刘季德游武夷
作者：欧大任
朝代：明

朱明忽暂别，东访武夷君。溪曲听猿啸，坛阴下鹤群。琴弹沧海月，帽入幔亭云。倘问卧游客，宗家有少文。
送刘安元归杭州
作者：欧大任
朝代：明

说剑谈诗旧识名，南来倾盖不胜情。邺中客有刘公干，洛下人推陆士衡。留舄何年沧海畔，观涛八月虎林城。送君未尽扁舟兴，我欲桐江放棹行。
送刘山人子脩归真州
作者：欧大任
朝代：明

三年蓟门客，分手秋风时。旅食金同尽，生涯剑独知。柴荆归更掩，猿鹤隐何疑。我识江头路，寻君定有期。
送刘翁高赴略阳主簿
作者：欧大任
朝代：明

儒衣非短簿，策马入秦关。栈倚褒斜谷，城看玉女山。浮云肱可曲，汗简鬓将斑。台有黄金气，燕州待客还。
送刘计部克和何起部师召考绩同舟北上
作者：欧大任
朝代：明

两省推贤最，三年入帝乡。俶装轻道路，理咏共舟航。凤阙烟光紫，鹓班曙色苍。汉家逢盛事，同日奏长扬。
送刘评事少脩调望江令
作者：欧大任
朝代：明

雪花燕甸马鞯寒，又送鸣珂出禁銮。三礼甲科郎选重，大雷渔长主恩宽。且因粳稻移家去，岂谓风尘作吏难。闻是尚方曾赐舄，飞凫还望到长安。
送刘选部孟真请告还夷陵
作者：欧大任
朝代：明

何事张衡咏四愁，飞花春散凤皇楼。暂辞起草诸郎直，谁共鸣驺六传游。三峡云帆巴子月，一江风笛渚宫秋。廷中最忆山公启，兰佩荷裳未可留。
送别曲
作者：欧大任
朝代：明

朝汉台前山矗矗，客子晨餐入车宿。鸡声十里送君行，劝饮尊前歌别曲。远游何处长安道，策马东风入关早。妾身愿作双车轮，日夕随君辗青草。
送华光禄致仕归无锡
作者：欧大任
朝代：明

监州不向古虔台，一疏辞天拂袖回。闻道步兵家有酒，寻君期访二泉来。
送华存叔二首
作者：欧大任
朝代：明

哲兄书寄汝，日日待抽簪。小草山虽出，金门陆共沉。烟霞三月梦，虾菜五湖心。何胤归非晚，双栖托茂林。典客陪京去，先回荡口船。樱桃初入市，石首不论钱。花亚梁溪雨，茶香慧麓泉。祇怜留滞者，曾学赋归田。
送华存叔二首·其一
作者：欧大任
朝代：明

哲兄书寄汝，日日待抽簪。小草山虽出，金门陆共沉。烟霞三月梦，虾菜五湖心。何胤归非晚，双栖托茂林。
送华存叔二首·其二
作者：欧大任
朝代：明

典客陪京去，先回荡口船。樱桃初入市，石首不论钱。花亚梁溪雨，茶香慧麓泉。祇怜留滞者，曾学赋归田。
送华鸿胪存叔还无锡
作者：欧大任
朝代：明

蓟北承恩早，江南到日欢。稻香三堰熟，茗细二泉寒。临帖开山笥，移舟弄钓竿。知君西笑后，还复向长安。
送卓长习还杭州
作者：欧大任
朝代：明

业成槐市日，鼓箧岂云劳。去泛三江棹，归看八月涛。季长犹赋颂，仲蔚且蓬蒿。汉室需才急，秋风起凤毛。
送南海段明府赴内召
作者：欧大任
朝代：明

画舫临江振旆雄，使君万里谒重瞳。尚方赐舄凫今入，司隶飞章马正工。去听禁钟秋色里，行随御柳晓烟中。愿将民瘼从容奏，咫尺青蒲在汉宫。
送卢参军赴两淮转运
作者：欧大任
朝代：明

汉日金堤障大河，使君击楫莫蹉跎。淮边蟹稻应无恙，海上鱼盐更若何。夜雨人家杨子渡，秋星客醉竹西歌。秦川对酒平如掌，去赋深江净绮罗。
送卢惟忠僚长归黎阳因忆次楩
作者：欧大任
朝代：明

皋鱼归哭大？东，祖帐淮南柳色中。黎水冰澌驱夜骑，太行云断散春鸿。舄飞人望仙郎久，毡在谁怜学士穷。曾过马陵思侠客，为传双泪寄悲风。
送卢惟忠僚长归黎阳因忆次楩
作者：欧大任
朝代：明
体裁：七言律诗

皋鱼归哭大�东，祖帐淮南柳色中。黎水冰澌驱夜骑，太行云断散春鸿。舄飞人望仙郎久，毡在谁怜学士穷。曾过马陵思侠客，为传双泪寄悲风。